1979 చైనా ఏక-సంతాన విధానాన్ని ప్రారంభించింది
1982 ఏక-సంతాన విధానాన్ని చైనా తన రాజ్యాంగంలో చేర్చింది
2015 ఏక-సంతాన విధానానికి చైనా స్వస్తి పలికింది
ఏక-సంతాన విధానానికి స్వస్తి పలికిన రోజు, కమ్యూనిస్ట్ పార్టీ ఏమని ప్రకటించింది అంటే
ఏక-సంతాన విధానం దేశాన్ని మరింత శక్తివంతం చేసిందని,
ప్రజలు వర్ధిల్లేలా చేసిందని, అలాగే ప్రపంచాన్ని మరింత శాంతివంతం చేసిందని.
నేను 1985 లో చైనాలో పుట్టాను,
ఏ సమయంలో అయితే చైనా జనాభా సంక్షోభం ప్రపంచ వ్యాప్తంగా వార్తాశీర్షికలలో నిలిచిందో.
ఒక బిలియన్ పైగా చైనీయులు ఉన్నారు.
వేరే ఏ దాని కన్నా, ఆ ఒక్క సంఖ్యనే,
దేశం యొక్క భారీ ఆర్ధిక సమస్యలకు కేంద్ర బిందువు అయింది.
తదుపరి శతాబ్దం మధ్యకు చేరుకునే సరికి,
ఒకవేళ చైనా కుటుంబాలలో సగటున ముగ్గురు పిల్లలు కనుక ఉంటే,
ఆహారాలేమి ఉంటుంది.
కానీ, కుటుంబంలో ఒక సంతానంతో, జీవన ప్రమాణం రెట్టింపు అవుతుంది,
కనుక, ఇప్పుడు జనాభా నియంత్రణ పై తెగింపుతో కూడిన కృషి సాగుతోంది,
కుటుంబాలలో సంతానాన్ని ఒకటికి పరిమితం చేయను.
చైనా అధికారులు జరిమానాలు, ఆర్ధిక ఊతాలు మరియు ప్రచారం వాడుతున్నారు.
ఇలాంటి ప్రకటన బోర్డులు దేశమంతా వస్తున్నాయి.
వాళ్ళది సుదూర ప్రయాణం.
నేను పుట్టడానికి ఆరేళ్ళ ముందు,
చైనా ఏక సంతాన విధానం అమలు చేసింది.
ప్రతిచోటా ఈ విధానంను గుర్తు చేయడం చూస్తూ పెరిగాను.
అవి గోడలపై పెయింట్ చేయబడి, పేక ముక్కలపై ప్రింట్ చేయబడినాయి...
క్యాలెండర్ లపై,
అగ్గిపెట్టెలపై,
స్నాక్ డబ్బాలు, పోస్టర్ల పై కూడా.
అవన్నీ చైనా జీవన నేపథ్యంలో ఒక భాగం చేయబడ్డాయి.
అవన్నీ నాకు కానీ, లేదా వేరెవరికైనా ఎలా వర్తిస్తాయి అని నేను ఆలోచించలేదు,
నేను తల్లి కాబోతున్నాను అని నాకు తెలిసేంత వరకు.
మా కొడుకు ఏడు వారాల ముందే పుట్టేసాడు.
నేను సిద్ధంగా లేను.
వాడు పుట్టగానే, నర్సులు వాడిని నానుండి దూరంగా తీసుకెళ్లారు.
ఆ దూరం ఇంకా వాడి ఆరోగ్యం గురించిన భయం చాలా బాధాకరం.
పన్నెండు రోజుల తరువాత, నేను వాడిని ఇంటికి తీసుకెళ్లి ఎత్తుకోగలిగాను.
ఇది అమ్మ జుట్టు.
తల్లి అవ్వడం, నా జ్ఞాపకాలకే జన్మ ఇచ్చినట్లు అనిపించింది.
నా పూర్వపు జీవితం తాలూకు జ్ఞాపకాలెన్నో నాలో మెదిలాయి.
నా తల్లితండ్రులు, వారు నాకు పెట్టిన పేరు గుర్తుకొచ్చాయి.
నేను పుట్టకముందే, నాన్ఫు అనే పేరు వారు ఎంచుకున్నారు.
నాన్ఫు
నన్ అంటే "పురుషుడు", ఇంకా ఫు అంటే "ఆధారం"
పురుష ఆధారం
కుటుంబానికి ఆధారంగా ఉండే ఒక మగపిల్లవాడు పుట్టాలని వారు ఆశించారు.
నేను ఆడపిల్లగా పుట్టాక,
ఎలాగైనా నా పేరు నాన్ఫు అనే పెట్టేశారు,
నేను ఒక మగాడిలా బలంగా ఎదగాలని ఆశిస్తూ.
నా గ్రామంలోని ప్రతి ఇంటి ద్వారంకు ప్రభుత్వంవారు
ప్రతి సంవత్సరం వ్రేలాడ తీసిన ఫలకాలు నాకు గురుతున్నాయి,
కమ్యూనిస్ట్ పార్టీ విలువలకు ప్రతి కుటుంబం నుంచి ఉండాల్సిన నిబద్ధతను ఉద్దేశిస్తూ.
ప్రతి ఫలకం తారలతో అలంకరించబడ్డాయి
కుటుంబం ఎంత నిబద్ధతతో ఉన్నదని సూచిస్తూ, అలాగే
వాటిలో ఒక తార కుటుంబంలో ఒకరికన్నా ఎక్కువ సంతానం ఉన్నారా లేదా అనేది తెలియచేస్తూ.
మా కుటుంబానికి ఆ తార ఎప్పుడూ లేదు.
మా గ్రామంలో కేవలం ప్రాథమిక పాఠశాల ఉండటం వలన,
మధ్యస్థ పాఠశాల కొరకు నగరానికి వెళ్లడం నాకు గుర్తుంది.
ఏక-సంతాన కుటుంబాల నుంచే చాలా మంది పిల్లలు ఉండేవారు.
నాకు ఒక తమ్ముడు ఉన్నాడని ఎవరికైనా తెలిస్తే,
నాకు ఇబ్బందిగా ఉండేది,
అదేదో మా కుటుంబం రెండవ సంతానం కలిగి ఉండడం అనేది పెద్ద తప్పు అన్నట్లు.
వ్యాంగ్ గ్రామం/జియాంగ్క్సి ప్రావిన్స్ నా సొంత ఊరు
ఏక-సంతాన విధానం లో, ఎలా నీకు నా తమ్ముడు ఉండడం జరిగింది?
మేము గ్రామీణ ప్రాంతంలో ఉంటాము. గ్రామీణ ప్రాంతాల్లో, జనాలకి ఇద్దరు పిల్లలుండొచ్చు.
కానీ, ఇద్దరి పిల్లల మధ్య ఐదు ఏళ్ళ వ్యత్యాసం ఉండాలి.
అందుకేనా నీకు, నీ తమ్ముడికి ఐదేళ్ల వ్యత్యాసం.
అందుకే మాకు ఇద్దరు పిల్లలని కనడం కుదిరింది.
నువ్వు అమ్మమ్మని చూస్తున్నావా?
అమ్మ పుట్టుక గురించి అమ్మమ్మ మనకు చెపుతోంది.
అప్పట్లో, ఏక సంతాన విధానం బాగా నిష్కర్షగా ఉండేది.
ఎన్నో ఇల్లు నాశనం అవడం నేను స్వయంగా చూసాను...
జవోడి వ్యాంగ్ మా అమ్మ
...ఎందుకంటే కుటుంబాలు బలవంతపు సంతానరాహిత్య క్రియను నిరాకరించడం వలన.
వాళ్ళ ఇంటి కప్పు చిందరవందర అయ్యింది.
ఆ సమయంలో, అల్ట్రా సౌండ్ లింగ నిర్ధారణ పరీక్షలు అనుమతించబడలేదు.
నేను మీ తమ్ముడిని కనే దానికి ముందు,
మీ అమ్మమ్మ ఒక వెదురు బుట్టను లివింగ్ రూమ్ లో ఉంచి,
ఇలా అంది,
"ఈ సారి కానీ అమ్మాయి పుడితే, ఈ బుట్టలో ఉంచి ఆ
పాపను వీధిలో వదిలేద్దాం."
అప్పుడు మంత్రసాని అరిచింది, "మగపిల్లవాడు! మగపిల్లవాడు," ఆ బిడ్డ పుట్టగానే.
మీ తాత ఉద్వేగానికి గురయ్యాడు.
ఆనందంతో ఇలా అరిచాడు, "టపాసులు పేల్చి సంబరాలు చేసుకుందాం!"
నీ తమ్ముడు 1990 లో పుట్టాడు.
హిమై వ్యాంగ్ మా తాతయ్య
నువ్వు పుట్టాక, వాళ్ళు మీ అమ్మకి పిల్లలు పుట్టకుండా ఆపరేషన్ చేయాలని చూసారు.
మీ అమ్మమ్మ కూడా ఆపేందుకు ధైర్యం చేయలేదు.
ఆమె మీ అమ్మకి ఇకపై సంతానం లేకుండా ఉండేందుకు వాళ్ళను అనుమతించింది.
కానీ నేను పోరాడాను.
మొత్తానికి, ఆమె ఐదు ఏళ్ళ తరువాత ఆమె రెండవ సంతానం కనడానికి ఒప్పుకున్నారు.
ఐదేళ్లు అంటే నేను దిగమింగుకో గలిగాను.
సంతాననిరోధకము కొరకు ఎవరు చెప్పారు?
గ్రామ అధికారులు.
బుజ్జి, ఇప్పుడంతా గొప్పగా ఉంది, ప్రతిదీ మెరుగ్గా ఉంది!
మీ అమ్మ కన్నా నీకెంతో సులువుగా అయిపోయింది.
నా కొడుకు పుట్టడానికి ఆరేళ్ళ ముందు నేను యు.ఎస్ కు వెళ్ళిపోయాను.
వాడిని నా ఊరికి మొదటి సారి తిరిగి తీసుకొచ్చినప్పుడు
చైనా లో తల్లి కావడం ఎంత భాధాకరమో నాకు తెలిసేలా చేసింది.
గ్రామ కిండర్ గార్టెన్
మా చిన్నప్పటి నుంచి, మా అమ్మ చదువు చెప్పే గ్రామ కిండర్ గార్టెన్ కు
వెళ్లడం, అక్కడ పాఠ్యపుస్తకాలలో ఏక సంతాన విధానం
ఉండడం గుర్తుంది.
మా జీవితం ఎంతగా గొప్పగా ఉండేది అంటే
ఏక-సంతాన విధానం గురించి తెలియాల్సిందంతా నాకు
తెలుసు అని అనుకునేదాన్ని.
మనది ఎంత అద్భుత జీవితం
కానీ నాకు ఇప్పుడు అనిపిస్తుంది నా ఆలోచనలన్నీ నా సొంతమా
లేక అవి కేవలం నేర్చుకోబడినవా అని
ఏక-సంతాన విధానం ప్రారంభమైనప్పుడు గ్రామ పెద్దగా ఉన్న
అతని వద్దకు నన్ను తీసుకెళ్లమని నా పొరుగువారికి అడిగాను.
మా అమ్మకి సంతానం నిరోధించే విషయంలో మా తాత గొడవ పడిన
వ్యక్తులలో ఆయన ఒకరు.
ఇటొచ్చి ఈ తలుపు తెరవండి, దయచేసి.
మునుపటి గ్రామ పెద్ద యొక్క భార్య
నేను జొవోడి టీచర్ కూతురిని.
అదే అనుకుంటున్నా, నీ మొహం బాగా తెలిసినట్లుందే అని.
జొవోడి టీచర్ కూతురు యు.ఎస్ నుండి వచ్చింది.
నువ్వు నాన్ఫు వా?
ఔను, నేను నాన్ఫు నే.
నిన్ను నేను దాదాపు గుర్తుపట్టలేదు.
అవును, నేను చాలా మారిపోయాను. కానీ మా అమ్మలాగే ఉన్నాను.
అవును చాలా వరకు మీ అమ్మ లాగే. అందుకే అంత సేపు అలా నీ వైపే చూసాను.
యు.ఎస్ లో జనాలు పేకాట ఆడతారా?
ఆ, ఆడతారు.
టుండే వ్యాంగ్ విశ్రాంత గ్రామ పెద్ద, వయసు 74
ఇదివరకు ఏ పదవిలో ఉండేవారు?
నేను గ్రామ జట్టు నాయకుడిని,
గ్రామ పార్టీ సెక్రెటరీ ని, ఆ పై గ్రామ పెద్దని.
ఏక-సంతాన విధానం అమలుపరచడం చాలా కష్టంగా ఉండేది.
అది ఎందుకంత కష్టతరం?
ఏక-సంతాన విధానం...
పరంపరగా, అందరికీ కొడుకు కావాలి.
ఏక-సంతాన విధానం నిష్కర్ష గా ఉన్నప్పుడు,
ప్రజల ఆలోచనా రీతి మార్చడం చాలా కష్టంగా ఉండేది.
మామూలు జనాలు దాన్ని అంత సులభంగా ఒప్పుకోరు.
వాళ్ళు ఒప్పుకోనప్పుడు, మీరు ఎలా వివరించేవారు?
మేము ప్రచారం చేపట్టి ఒప్పించేవాళ్ళం.
ప్రతీ గ్రామంలో నృత్యరూపకం ఇంకా నృత్య ప్రదర్శనలు ఉండేవి.
నేను ఏక-సంతాన విధానం వల్ల లాభాలు వివరిస్తూ...
నృత్యరూపకాలు రచించేవాడిని.
క్సియాన్వెన్ లియు కుటుంబ నియంత్రణ ప్రచార అధికారి
నా లక్ష్యం ఏంటంటే జానపదాలు ఉపయోగించి ఏక-సంతాన విధానం...
గూర్చి ప్రచారం చేయడం.
ఆనందకర జీవితానికి తక్కువ సంతానం!
లియు క్సియాన్వెన్ లాంటి వాళ్ళు ఏక-సంతాన విధానం ప్రచారం చేయను చైనా అంతటా పనిచేశారు.
నేను మాట్లాడడానికి ముందే,
ఆ విధానం ప్రశంసిస్తూ సందేశాలు నన్ను చుట్టుముట్టేవి
టివి ఉండేది.
మేము ఏక-సంతాన విధానం హృదయానికి తీసుకున్నాం.
ఇప్పుడు మా జీవితాలు ఇంత గొప్పగా ఉన్నాయంటే, దానికి పార్టీ ముందుచూపుకి ధన్యవాదాలు!
రంగస్థల ప్రదర్శనలు.
ఏక-సంతాన విధానం నిజంగా గొప్పది!
ఏక-సంతాన విధానం మనకొక ఆశాకిరణం!
మన జాతీయ విధానం పూర్తిగా అమలుచేయాలి!
ఇంకా పిల్లల పాటలు కూడా.
మీకు రెండవ సంతానం ఉంటే మీరు చట్టాన్ని అతిక్రమించినవారు
అపుడు మీరు నిర్బంధించబడతారు
తప్పించుకోవాలని చూస్తే ఖైదులో తేలుతారు
దాని గురించి మరలా ఆలోచించండి
తరవాత నేను హెచ్చరించలేదు అనవద్దు
ఇంకా అందరిలాగే, నేను గాయకబృందం లో చేరాను.
ప్రచారక పాటలు పాడుతున్నది నేనే.
మా అందరికీ ఒకే రకమైన మేక్ అప్, ఒకే రకమైన బట్టలు
ఇంకా ఒకే రకమైన ఆలోచన తీరు.
ఆ విధానాన్ని ప్రచారం చేసేప్పుడు మీరు ఏమి చెప్పేవారు?
ఆ విధానం పై నుంచి వచ్చిందని
చెప్పేవాడిని.
క్రింది స్థాయిలో ఉన్న మాకు ఇది చేయాలని లేదు కానీ తప్పదు అని.
నేను ఇవ్వగలిగిన వివరణ అది మటుకే.
లేదంటే మేము వారి ఇళ్లను ధ్వంసం చేయాలి...
లేదా వారి సామానులు స్వాధీనపరుచుకోవాలి.
అప్పట్లో అధికారిగా ఉండడం చాలా కష్టంగా ఉండేది.
మేము ఆజ్ఞలను పాటించాలి,
కానీ ప్రజలు వ్యతిరేకించేవారు.
వాళ్ళు వ్యతిరేకించారు.
ఒక ఇంటిని ధ్వంసం చేయడం చూసినపుడు, అది మీకు క్రూరంగా అనిపించేదా?
అది క్రూరం అయ్యుండొచ్చు.
కానీ విధానం అంటే విధానమే. మనమేమి చేయగలం?
అంటే నేను చెప్పినట్లు...
ఒక పల్లెలో స్త్రీలు
వంధ్యీకరణంను వ్యతిరేకించిన సందర్భాలు ఉన్నాయి,
ఆ పైన...
అక్కడి కౌంటీ అధికారులంతా వెళ్లి
మూకుమ్మడిగా ఆమెను వంధ్యీకరించాల్సి వచ్చింది.
అది చాలా దారుణం.
నేను అది చూడలేకపోయాను.
నిజాయతీగా, నేను అందులో పాల్గొనలేకపోయాను.
కేవలం నిలబడి చూస్తుండిపోయాను.
మేము గ్రామీణ పల్లె అధికారులం.
పైన నుంచి వచ్చే ఆదేశాలను పాటించి తీరాలి.
ఆజ్ఞాధిక్కారం సహించేవారు కాదు.
నేను వెళ్లేముందు, ఆ విధానం వాళ్ళ ప్రభావితమైన కొందరు స్త్రీలను
కలవడానికి నన్ను తీసుకెళ్లగలరా అని నాతో వచ్చిన పొరుగు వారిని అడిగాను.
బలవంతంగా గర్భస్రావం కావించబడిన కొందరు స్త్రీలను మనం కలవవచ్చా?
నువ్వు కలవాలి అని నేను అనుకోవట్లేదు. అక్కడ ఏమి చిత్రీకరించాలని అనుకుంటున్నావు?
కేవలం వాళ్ళ అనుభవాలని అడగాలని అనుకుంటున్నాను.
అడగకపోతేనే మంచిది. ఎవరికి అలాంటి చేదు జ్ఞాపకాలు గుర్తుచేసుకోవాలని ఉంటుంది?
కానీ వాళ్లకి దాని గురించి మాట్లాడే అవకాశమే రాలేదు...
ఇదిగో చెప్తున్నాను, తనని ఇబ్బందికి గురిచేయక పోతేనే మంచిది!
తెలుసు... తెలుసు.
అతనిని ఏదైనా ఇబ్బందికి గురి చేసావంటే, దానికి మీ అమ్మ చెల్లించాల్సి ఉంటుంది.
నా మాటలు గుర్తుపెట్టుకో.
మీ మామయ్య అధికారి అనేది నేను లెక్క చేయను.
లేదు, లేదు, లేదు, అపార్ధం చేసుకున్నావు...
అతినికి ఇబ్బంది కలిగించే ధైర్యం చేశావంటే...
ఇబ్బంది పెట్టను. పెట్టను.
ఇబ్బంది పెట్టవాక...
వదిలేసేయి, ఇబ్బంది పెట్టను.
అతను నిజాయతీపరుడు.
తెలుసు. నాకు తెలుసు.
ఆ రాత్రి, నాకు తెలిసిన వాళ్ళతో మాట్లాడటం మంచిందని నిర్ణయించుకున్నాను.
అందుకే స్థానిక మంత్రసాని, ఎవరైతే
నాతో సహా అందరి పిల్లల తల్లులకు పురుడు పోసిందో ఆమెను కలవను వెళ్ళాను.
హువారు యాన్ మంత్రసాని, వయసు 84.
నన్ను చూడడం ఆమెకు సంతోషం అయింది.
మా అమ్మమ్మ ఫోటోలు కొన్ని ఆమె నాకు చూపించింది,
ఎవరైతే ఆమె ప్రచారక జట్టులోని ఉన్నిందో.
మీ అమ్మమ్మ తో నాకొక ఫోటో ఉన్నింది...
అది మీ అమ్మకి ఇచ్చాను.
మీ అమ్మమ్మ ఈ ఫొటోలో కూడా ఉంది
కానీ ఎక్కడుందో పోల్చుకోలేక పోతున్నాను.
నీ మొత్తం గమనంలో ఎన్ని పురుగులు పోసావు?
ఎన్నో నిజంగా నాకు తెలియదు...
ఎన్ని పురుడులు అనేది...
కానీ నాకు తెలిసింది ఏంటంటే, మొత్తం మీద
ఒక 50,000 ల నుంచి 60,000 దాకా
వంధ్యీకారణాలు ఇంకా గర్భస్రావాలు చేశాను.
నేను గర్భస్రావం చేసి పసికూనలను చంపానన్న అపరాధభావంతో...
ఇవి లెక్కించాను.
చాలామంది బ్రతికున్న శిశువులనే బలవంతంగా చంపాను.
అలా చేసేప్పుడు నా చేతులు వణికేవి.
కానీ వేరే దారి ఉండేది కాదు, అది ప్రభుత్వ విధానం కనుక.
మేము ఎటువంటి నిర్ణయాలు తీసుకోలేదు. ఆజ్ఞలు మటుకే అమలు చేసాం.
గ్రామీణ వైద్యులు
వైద్యుల జట్టు కౌంటీ స్థాయిలో నిర్వహించబడేది.
ఒక 20 ఏళ్ళు మేము ప్రయాణించి, వంధ్యీకరణం ఇంకా గర్భస్రావాలు చేసేవాళ్ళం.
వంధ్యీకరణం చేయాలంటే ఎంత సమయం పట్టేది?
వంధ్యీకారణానికి 10 నిమిషాలు.
నా ఆపరేషన్ బల్లపై, రోజూ 20 దాకా చేసేదాన్ని.
ఆ రోజుల్లో, స్త్రీలను ప్రభుత్వ అధికారలు అపహరించి,
కట్టేసి మా వద్దకు ఈడ్చుకొచ్చేవాళ్ళు...
పందులను తెచ్చినట్లు.
27 ఏళ్లుగా నేను విశ్రాంతి తీసుకుంటున్నాను.
నేను ఒక నియమం పెట్టుకున్నాను:
ఇకపై ఎటువంటి కాన్పులు, బలవంతాలు, గర్భస్రావాలు, వంధ్యీకారణాలు లేవు అని.
సంతాన సాఫల్యతకు వచ్చే రోగులను మాత్రమే చూస్తాను.
చూడు!
స్త్రీ పునరుత్పత్తి వ్యాధులు స్త్రీ వంధ్యత్వం పురుష వంధ్యత్వం
గోడపై, వంధ్యత్వ వ్యాధుల పెద్ద జాబితా నే ఉంది.
దాని పక్కన ఉన్నవి పిల్లలు పుట్టడంలో సహాయపడినందుకు
కృతజ్ఞతగా జనాలు పంపిన జెండాలు.
ఈ రెండు జండాలు వచ్చినపుడు, నేను ఇంట్లో లేను.
అవి మా మనవరాలు తీసుకుంది.
ఇది చూడు... ఇది ఫ్యూజి ప్రాంతం నుంచి,
నేను చికిత్స చేసిన వారెవరో చెప్పడంతో వారు నా వద్దకు వచ్చారు.
నీ కెమెరా కు ఈ వెలుగు సరిపోతుందా?
నేను అన్ని లైట్లు వేస్తాను. నువ్వు ఇక్కడకు రావడం సంతోషం.
వంధ్యత్వంకు చికిత్స అందించాలని ఎందుకు నిర్ణయించుకున్నారు?
నా పాపాలకు ప్రాయశ్చిత్తం చేసుకోవాలని అనుకున్నాను,
నా పాపాలకు ప్రాయశ్చిత్తం చేసుకోవాలని అనుకున్నాను.
మనం చేసినవి, మనకే తగులుతాయి.
నాకు దండన ఉంటుంది.
నా సహోద్యుగులు చాలా మంది చనిపోయారు.
నేను దాతృత్వంకే అంకితం అయ్యాను.
డబ్బు దానం చేయడంలో ఎప్పుడూ ముందుంటాను...
గుడులు, వంతెనలు, స్మారకాలు కట్టించడానికి.
గతంలో నేను చాలా చెడ్డ పనులు చేసాను.
ఇవి చెడ్డ పనులు కావు, నీ ఉద్యోగ బాధ్యతలో భాగం అని కొందరు అనొచ్చు,
కానీ చంపింది నేను కదా.
నేనే అమలుపరిచింది.
నేను ఆ పసికందులను చంపేశాను, కాదా?
ప్రభుత్వం ఉత్తర్వులు ఇచ్చింది, కానీ నేను అమలు పరిచాను.
108 ఏళ్ళ వయసున్న సాధువు ఒకసారి నాకు చెప్పాడు,
"సంతాన సాఫల్యత లేని వాళ్ళకు తక్కువ డబ్బుకు చికిత్స అందిస్తే,
అప్పుడు జీవితం ఇచ్చిన ప్రతి శిశువు, నువ్వు చంపిన ప్రతి వంద శిశువులకు సరిపోతుంది.
అతని మాటలు నా మదిలో ఉండిపోయాయి, అందుకే ఈ మార్పు చేసుకోవాలని నిర్ణయించుకున్నాను.
దేశంలో ఉన్న వేల గ్రామాల్లో, నా ఊరు ఒకటి
ఇంకా ప్రతి గ్రామంలో మంత్రసానిలు, కుటుంబ నియంత్రణ పనివారు ఉన్నారు.
ప్రతి ఏడాది, వారి ప్రాంతంలో ఎంతమంది పిల్లలు పుట్టారు అనే దాన్నిబట్టి
ప్రభుత్వం వారిని శిక్షిస్తుంది లేదా బహుమతి ఇస్తుంది.
జాతీయ కుటుంబ నియంత్రణ అధికారికం బహుమతి ప్రదాన వేడుక - 2002
ఈ రోజు మనం శ్రేష్ఠమైన కుటుంబ నియంత్రణ
అధికారుల భాషను వింటాము.
కుటుంబ ఆనందానికి వారే మూలం
మరియు ఈ కొత్త శకంలో వారే అత్యంత అభినందనీయులు.
మన కరతాళ ధ్వనులతో వారికి స్వాగతం పలుకుదాం!
30 ఏళ్లుగా,
జియాంగ్ తన ఉద్యోగ భాద్యతలు నిర్వహించి
తన తోటి పౌరుల ప్రేమ మరియు గౌరవం ఆర్జించుకుంది.
నేషనల్ కాంగ్రెస్ యొక్క ప్రజా ప్రతినిధిగా ఎన్నో సార్లు
ఎన్నుకొనబడింది.
ఆమెకు ఎన్నో పురస్కారాలు దక్కాయి, నేషనల్ అవుట్స్టాండింగ్ వర్కర్ తో సహా!
మన కరతాళ ధ్వనుల ద్వారా ఆమెకు కృతజ్ఞతా తెలుపుదాం.
షుకిన్ జియాంగ్ కుటుంబ నియంత్రణ అధికారి
ఇది జాతీయ విశిష్ట శ్రామికుని పురస్కారం, ఏదైతే...
ది ఎక్సెలెంట్ లేబర్ అవార్డ్.
మోడల్ వర్కర్ సర్టిఫికెట్ నేషనల్ పీపుల్స్ కాంగ్రెస్
ది నేషనల్ మోడల్ వర్కర్ అవార్డ్
కొత్త శకంలో అత్యంత పొగడదగిన వ్యక్తి అవార్డు.
చిన్నపిల్లల విషయాలలో నేషనల్ అవుట్స్టాండింగ్ వర్కర్.
ఈ ఫోటో ఏంటంటే...
నన్ను మన జాతీయ నాయకులు స్వాగతించినపుడు.
ఇడిగో అధ్యక్షుడు జియాంగ్ జెమిన్,
అధ్యక్షుడు హు జిన్టావో, ఇంకా చాలా మంది జాతీయ నాయకులు.
అదిగో నేను ఇక్కడ, ఆ ఎర్ర పువ్వు పెట్టుకున్న ఆమె.
ఆమె వెన్ జియాబో వెనకాలే ఉంది,
అప్పటి మన ప్రధాని.
ఒక జాతీయ హీరోకి ఇచ్చే స్వాగతంతో,
జియాంగ్ కథ స్టేట్ టివిలో మరలా మరలా చెప్పేవారు.
ప్రచార వీడియో, 1998
ఏక-సంతాన విధానం అవసరమే.
1970లలో అది అమలు చేసినప్పటి నుంచి,
మన దేశం 338 మిలియన్ జననాలను నిరోధించింది
ఆ విధంగా 130 డాలర్ల విలువైన వనరులు కాపాడుకుంది.
మనం కుటుంబ నియంత్రణ అధికారుల వల్ల ఇది సాధ్యపడింది.
వాళ్లలో జియాంగ్ ఒక శ్రేష్ఠమైన ఆదర్శంగా
నిలుస్తుంది.
నేను కాలంలో తిరిగి వెనక్కి వెళ్లగలిగితే,
ఈ పని నేను మళ్ళీ చేస్తాను.
వెనక్కి తిరిగి చూసుకుంటే,
ఆ విధానం అన్ని విధాలా సరైనదే.
మన నాయకులు ముందుగానే ఊహించారు.
ఈ విధానం అమలు చేయకుంటే, మన దేశం నాశనం అయ్యేది.
నేను కుటుంబ నియంత్రణలో పని చేసినప్పుడు, నా వయసు 19.
మొదట్లో బలవంతపు గర్భస్రావాలు ఒక ఆకృత్యం
అనుకునే దానిని.
చాలా సార్లు వదిలేద్దాం అనుకున్నాను.
కానీ నాతో నాయకుడు ఇలా అన్నాడు,
"అది ఒక జాతీయ విధానం,
నువ్వు ఒక పార్టీ సభ్యురాలిగా పని ఎంత సవాలుతో కూడుకున్నది అయితే,
అది స్వీకరించను నువ్వు అంత నిశ్చయంగా ఉండాలి" అని.
గర్భస్రావం చేయబడిన పిండాలన్నీ ఎనిమిది లేదా తొమ్మిది నెలలవి.
గర్భస్రావం చేసినపుడు అవి జీవంతోనే ఉన్నిన్నాయి.
కొన్నేసార్లు గర్భవతులు తప్పించుకోను ప్రయత్నించేవారు. వాళ్ళని వెంబడించేవాళ్ళం.
ఒకసారి, ఒక గర్భవతి ఎంత కలవరపడిందంటే,
ఆమె బట్టలన్నీ విడిచి నగ్నంగా పారిపోయింది.
ఆమెను పట్టుకోలేక, మేము పార్టీ సెక్రటరీని కలిసి, ఇలా అడిగాం,
"మేము ఆమెను ఎలా పట్టుకోవాలి? పట్టుకోను ఆమెపై లేదు."
విషయాలు అలా ఉండేవి.
గర్భస్రావాలు చేసేప్పుడు, స్త్రీలు ఏడ్చేవాళ్ళు,
శపించేవారు, తిరగబడేవారు, వెర్రెక్కిపోయేవాళ్లు...
ఆ జ్ఞాపకాలు...
నా వ్యక్తిగత భావాలను దాటి జాతీయ ప్రయోజనాల గురించి ఆలోచించాల్సి వచ్చేది.
అది ఒక యుద్ధం చేసినట్లు ఉండేది. చావనేది తప్పదు.
నిజంగా అలాగే ఉండేది.
మేము జనాభా పెరుగుదలపై యుద్ధం చేసేవాళ్ళం.
"మనం జనాభా పెరుగుదలపై యుద్ధం చేస్తున్నాం"
అనేది ఏక-సంతాన విధానం అప్పుడు ప్రభుత్వం వాడిన ఉమ్మడి నినాదం.
చైనా జనాభా పెరుగుదలపై యుద్ధం ప్రారంభించింది,
కానీ అది తన ప్రజలపైనే ఒక నిజమైన యుద్ధంలా మారిపోయింది.
నేను మోటివ్ అనే ఒక ప్రాజెక్ట్ చేసాను.
ఒక పుస్తకం పై పిండాలని పెయింట్ చేశాను,
చైర్మన్ మావో యొక్క ఆలోచనలు.
ఒక్కొక్క పేజీలో ఒక పిండం
అలా 366 పేజీలలో, ప్రతి రోజూ ఇది జరుగుతుందని సూచిస్తూ.
ఒక మనిషిగా, ఒక మనిషిని చంపాలంటే ధైర్యం కావాలి.
పెంగ్ వ్యాంగ్ కళాకారుడు
ముఖ్యంగా యువ నర్సుల కి...
వాళ్లేలా చంపడానికి తమని తాము ఒప్పించుకున్నారు?
ఈ పని వాళ్ళు ఎలా చేయగలిగారు?
అదంతా దీర్ఘ కాలంగా సిద్ధాంతాలను బోధించడంతో జరుగుతుంది.
ప్రత్యేకంగా ఎటువంటి సిద్ధాంత బోధన?
ఉదాహరణకు, "అన్నిటి కన్నా ముందు సామూహిక ప్రయోజనాలు,"
"వ్యక్తిగతం కన్నా సామూహిక ప్రయోజనాలు,"
అలాగే, "పార్టీ నిర్దుష్టమయినది."
సిద్ధాంత బోధన ఒక మనిషి మానవత్వాన్ని, వ్యక్తిత్వాన్ని,
బుద్ధిని చంపేస్తుంది.
అది పార్టీ ఉత్తర్వు అయితే, చేయను అది సరైన పనే.
ఎక్కువ శాతం మంది దానిని ప్రశ్నించలేదు.
ప్రశ్నించను మిమ్మల్ని ఏది ప్రేరేపించింది?
నిజానికి, నేను...
ఏక-సంతాన విధానాన్ని 1996లో నేను ఒక ఇతివృత్తంగా పరిశోధించడం ప్రారంభించాను.
ఆ సమయంలో, చెత్త నా పెయింటింగ్స్ ఇతివృత్తంగా ఉండేది.
ఈ ప్రదేశం ఒక వంతెన క్రింద ఉంది.
అక్కడ అన్ని రకాల చెత్త ఉంది
ప్లాస్టిక్, కొయ్య ముక్కలు, ఇంకా వినియోగదారులు పారేసిన చెత్తతో సహా.
ఈ ప్రదేశంలో ప్రత్యేకంగా...
చాలా పారేసిన బట్టల కొట్టు బొమ్మలు ఉన్నాయి.
నేను చూసింది నన్ను కదిలించింది ఇంకా అది నా పనిలో ఇమడ్చాలి అనుకున్నాను.
నేను...
ఆ ప్రదేశాన్ని పరిశీలిస్తుండగా,
ఆ చెత్త కుప్పలో...
ఒక పరిహరించబడ్డ పిండం కనపడింది.
బయట ఒక నల్లటి ప్లాస్టిక్ సంచిలో చుట్టబడి ఉంది
అలాగే లోపల "మెడికల్ వేస్ట్" అని ప్రింట్ చేయబడిన పసుపు ప్లాస్టిక్ సంచిలో ఉన్నింది.
అప్పటినుంచి, ఏక-సంతాన విధానం గురించి
ప్రస్తుత పరిస్థితిని అర్ధం చేసుకోవాలనుకున్నాను.
పెంగ్ వ్యాంగ్ తీసిన ఫోటోలు
ప్రజలు ఈ అసాధారణ ఘటన తీవ్రతను, దుర్భల జీవితంను
చూడడానికి ఆ పిండాలన్నీ సేకరించి
భద్రపరచాలి అనుకున్నాను,
అలాగే ప్రతీ ప్రాణానికి ఉండాల్సిన గౌరవం గురించి కూడా.
ప్రజలు ఆలోచించాలి అని అనుకున్నాను:
ఇది ఎలా మనం చేయగలం...
ఇంకా అసలు ఎందుకు?
ఒక దేశానికి అత్యంత బాధాకరమైన విషయం ఏంటంటే ఏ జ్ఞాపకం లేకపోవడం.
ఏక-సంతాన విధానం ముగిసినపుడు,
కావాల్సినంత మంది పిల్లలని జనాలు కనగలిగినపుడు,
ఏక-సంతాన విధానం గురించి ఎవరూ గుర్తుపెట్టుకోరు.
నా కొడుకు ఎదగడం వాడు పుట్టినప్పటి నుంచి చూశాను కనుక,
వాడు నిద్ర పోయేప్పుడు ఎంత అందంగా ఉండేవాడో బాగా గుర్తుంది.
నేను ఈ పిండాన్ని చూసినపుడు, నా కొడుకును చూస్తున్నట్లే అనిపించింది.
వాడి శరీరం గులాబీ రంగులో ఉండేది,
పుట్టాక వాడికి స్నానం చేయించక పోయినప్పటికీ.
వాడు ఒక అందమైన శిశువు.
కానీ వాడు చనిపోయాడు.
కానీ వాడి ముఖం పై చిరునవ్వు ఉన్నింది.
నేను అనుకునేవాడిని,
"గర్భస్రావం చేశాక, చంపేసాక వాడు ఎందుకు నవ్వుతున్నాడా?" అని.
అదేదో చైనాలో బ్రతకి ఉండడం
దౌర్భాగ్యం అన్నట్లు,
దానిని తప్పించడమే వాడికి ఆనందం అని తెలిసినట్లు.
మీరు ఇంకా ఏక-సంతాన విధానం మంచిదనే అనుకుంటున్నారు, ఔనా?
ఔను. ఏక-సంతాన విధానం లేకుండా ఉండివుంటే,
చైనా లో నరమాంస భక్షకత్వం ఉండేది.
అది అంత దారుణంగా ఉండేదా?
ఖచ్చితంగా.
నీ దగ్గర ఒక ఆపిల్ ఉంటే, ఒక పిల్లవాడు తింటే బాగుంటుంది,
కానీ నలుగురు తినాల్సి వస్తే,
అరే... ఒక పిల్లవాడు ఎంత తినగలుగుతాడు?
పైగా... వాళ్ళు పెరిగి పెద్దవాళ్ళయి తోడ్పడతారు కదా...
జనాలు ఆకలితో చనిపోయేవారు.
మీ నాన్న తరంలో జీవితం యెంత కష్టంగా ఉండేదో గుర్తుందా?
ఏమీ ఉండేవి కావు బియ్యపు పొట్టు తప్ప,
ఏదైతే విపరీతమైన మలబద్దకం కలిగించేదో...
కానీ వాళ్ళు అలాగే బ్రతికారు.
బ్రతికారు కానీ జీవన పరిస్థితులు చాలా కఠినంగా ఉండేవి.
మరి తాతయ్య వాళ్ళ తరం సంగతి ఏంటి?
మరింత కఠినం.
నాకెంత మంది పిల్లలు?
నీ పెద్ద అత్త,
మీ నాన్న
నీ చిన్నాన్న,
గువోగువో అనే ఇంకొక కొడుకు,
గువోగువో...
అలాగే లాన్లాన్ అనే ఇంకొక కూతురు.
లాన్లాన్ మీ అమ్మమ్మ చేతుల్లో చనిపోయింది.
అప్పట్లో, చాలా మంది గ్రామీణ పిల్లలకి అమ్మవారు ఉండేది,
కానీ ఆమెకి అమ్మవారు కాదు.
వైద్యుడు ఆమెకి అమ్మవారు అనుకుని మధ్యాహ్నం ఒక ఇంజెక్షన్ ఇచ్చాడు.
ఆ మధ్యాహ్నమే ఆమె చనిపోయింది.
గువోగువ చనిపోయింది...
మెదడులో ఏదో జబ్బు ఉండి...
-మెనంజైటస్? -ఆ, అదే. మెనంజైటస్.
మా తాతకు 83 ఏళ్ళ వయసు.
అతను యుద్ధాలు, కరువులు ఇంకా విప్లవాలు అన్నీ చూసాడు.
మా అమ్మానాన్నలు కూడా ఏమంత గొప్పగా బ్రతకలేదు.
మా నాన్నకి 33 ఏళ్ళ వయసున్నప్పుడు మెదడులో రక్తస్రావంతో చనిపోయాడు.
ఇంకా అతని చిన్న జీవితం సంతృప్తి కన్నా ఎలా బ్రతాకాలి అనే దానితోనే సరిపోయింది.
మా కుటుంబంలో ఎవ్వరూ ఆ విధానాన్ని లేదా అది ఎలా అమలయింది అని కూడా ప్రశ్నించలేదు.
జనాలకి వారు ఊహించుకోగల మెరుగైన జీవిత్తాన్ని ప్రభుత్వం
సంగీతం మరియు టీవీ ద్వారా చూపించింది,
వాళ్ళు నియమాలు పాటించినంత వరకు.
నా దేశం గురించి ఒక ప్రేమ పాట ప్రచారపు పాట
కష్ట సమయాలలో కూడా
సవాళ్ళను నీవు నిబద్దతో ఎదురుకో
గట్టిగా ప్రయత్నించు, విశ్వాసముంచు
మరుదినం ఖచ్చితంగా మెరుగైన రోజు
ఏక-సంతాన విధానం గురించి మరీ అంత విమర్శనాత్మకంగా ఉండకూడదు.
ప్రజల ఇల్లు కూల్చడం క్రూరం అయినప్పటికీ,
అది విధానాన్ని అమలుపరచడంలో
ఒక అవసరమైన చర్య
ఎందుకంటే అందరికీ ఎక్కువమంది పిల్లలు కావాలి.
నేను మా అమ్మకి ఒకటి చెప్పగలిగుంటే బాగుండేది.
చాలా మంది లాగే, ఆ విధానం చైనా మనుగడకు
అవసరమని ఆమె నమ్మింది.
కానీ ఆమె లాంటి వాళ్ళు ప్రతి కుటుంబం చేసిన త్యాగాలకి
విలువ ఉందా అనేది ఆలోచించారా అనేది నేను అనుకుంటాను.
నేను పుట్టినప్పుడు...
నేను అమ్మాయిగా పుట్టి ఉంటే, నన్ను బుట్టలో పెట్టి పంపించేసే వాళ్ళు.
నేను అమ్మాయి అయ్యుంటే నన్ను విస్మరించేవాళ్ళు.
హిహావో వ్యాంగ్ నా తమ్ముడు
మా నాన్న వయసులో ఉన్నప్పుడే చనిపోయాడు.
నువ్వు మధ్యస్థ పాఠశాలలో ఉన్నిన్నావు, నేను ప్రాధమిక పాఠశాలలో.
ఇద్దరినీ బడికి పంపించే స్తోమత లేకపోవడంతో అమ్మ,
నువ్వు వెంటనే పనికి వెళ్లాలని నిర్ణయించింది.
నువ్వు కుటుంబానికి ఆర్ధికంగా సాయపడతావని,
కానీ అలాగే నాకూ వ్యక్తిగతంగా ఆదరువుగా ఉంటావని.
నాకు ఈ విషయం తెలిసినపుడు...
నాకు నమ్మలేనంత దుఃఖంగా అనిపించింది...
కానీ అది పూర్తిగా నా నియంత్రణలో లేనిది...
తాతయ్య, నా కొడుకు, నా తమ్ముడి కొడుకు ఇద్దరూ నీకు సమానమేనా?
ఖచ్చితంగా కాదు.
నీ కొడుకు నన్నేమని పిలుస్తాడు?
అది ముత్తాత అని కాదా?
లేదు, ముత్తాతకి తాత అని.
అది మరింత దూరం.
మేము విడిపోయాము.
నీ తమ్ముడి కొడుకు నన్ను ముత్తాత అనే పిలుస్తాడు.
వాడు కుటుంబంలోని వాడు, కానీ నువ్వు వెలుపలి వాడివి.
ఎందుకు ఈ వ్యత్యాసం ఉంది?
నువ్వు ఇంకా నీ సోదరుడు తోబుట్టువులు.
సరే, అయితే మేము ఒకటే కదా?
కానీ నువ్వు వేరే కుటుంబంలో పెళ్లి చేసుకున్నావు.
మనందరికీ ఒక మనవడు కావాలి.
అది ఎలాగా?
ఇంటి పేరును నిలపెట్టడానికి!
మగపిల్లవాడు లేకుంటే,
కుటుంబం అంతటితో ఆగిపోతుంది.
మరి కూతుర్ల సంగతి ఏంటి?
కూతుర్లు పెళ్లి చేసుకుని వేరే కుటుంబాల్లో కలిసిపోతారు.
మళ్ళీ ఇది చూస్తే, నాకు తెలిసింది
నా వద్ద తాతతో ఒక్క ఫోటో కూడా లేదని,
ఆయన ఎప్పుడూ తన మనవలతో ఫోటో దిగేవాడు కనుక.
నాకు అసంగతంగా అనిపించే ఒక విషయం ఏంటంటే...
అమ్మలు, అమ్మమ్మలు కూడా మగపిల్లలనే ఇష్టపడుతారు,
వాళ్లే స్త్రీలు అయ్యుండి కూడా.
ఉదాహరణకి, అమ్మమ్మ నాకు చిరుతిండి దాచుతుంది కానీ నీకోసం కాదు.
బడికి పంపడానికి అమ్మ నన్ను ఎంచుకుంది నిన్ను కాకుండా.
మా అమ్మ పుట్టినప్పుడు, ఆమె తల్లితండ్రులు ఆమెకి జవోడి అని పేరు పెట్టారు,
దేని అర్ధమైతే "త్వరలో నీ తమ్ముడిని తీసుకురా."
ఆ తరువాత ఆమె తన తమ్ముడికి సాయం చేసింది అతని కూతురిని మార్కెట్ లో వదిలేయడంలో
మళ్ళీ అతను కొడుకు కోసం ప్రయత్నించ వచ్చని.
మేము పాపని పట్టపగలు
వదిలేయలేము కనుక
రాత్రి అయ్యేవరకు గుట్టలు ఎక్కుతూ, ఒక బుట్టలో పెట్టి,
పాపను తీసుకెళ్ళాము.
మేము ఆమె బట్టల్లో 20 డాలర్లు పెట్టి,
ఆమెను మాంసపు దుకాణం గట్టుపై వదిలేశాము.
రెండు పగళ్లు, రెండు రాత్రులు ఆమె అక్కడే ఉండింది.
ఎవ్వరికీ ఆమె అక్కరలేదు. ఆమె మొహం నిండా దోమ కాట్లు.
తరువాత ఆమె చనిపోయింది.
నిజంగా?
తరువాత ఆమెను పూడ్చిపెట్టాము.
షిహుఆ వ్యాంగ్ నా మామయ్య (అమ్మ తమ్ముడు)
నువ్వు చాలా కాలం ఏడ్చావని మా అమ్మ చెప్పింది.
అవును ఏడ్చాను.
ఎవరు ఏడవరు? ఆమెను వదులుకున్నప్పుడు ఆగకుండా ఏడ్చాను.
నేనే తల్లిని అయ్యాక,
నా బిడ్డ మూడు నిమిషాలు ఏడవడం కూడా నేను భరించలేక పోయాను.
నువ్వు దానిని ఎలా తట్టుకోగలిగావు?
మా అమ్మ తనని తానే చంపుకుంటానని బెదిరించి ఇలా అంది,
"నువ్వు ఆ పాపని ఉంచుకుంటే, నేను చచ్చిపోతాను
లేదా పాప గొంతు పిసికి చంపేసి అప్పుడు చచ్చిపోతాను" అని.
ఆమెను వదులుకుంటే ఆమె ప్రాణం కాపాడగలను అని అనుకున్నాను.
కానీ ఆమె చివరికి చనిపోయింది.
ఆమె చనిపోకుండా ఉండుంటే, ఇప్పుడామెకు 27 లేదా 28 ఏళ్ళు ఉండేవి.
మా కుటుంబంలో మా మామయ్య ఒక్కడే
ఆడపిల్లని వద్దనుకున్నవాడు అని చెప్పగలిగి ఉంటే బాగుండేది.
గుయ్జియావో వ్యాంగ్ మా అత్తయ్య (నాన్న సోదరి)
నా ఇద్దరు మరదళ్లు ఆమెను మానవ అక్రమరవాణా చేసే ఆమె వద్దకి పంపడంలో నాకు సాయం చేశారు.
-అక్రమ రవాణా చేసే ఆమె నీకు తెలిసిన ఆమేనా? -అవును.
అక్రమ రవాణా చేసే ఆమె ఇది వృత్తిగా చేసేదా?
అవును. ఆమె నా భర్తకి బంధువే.
ఎలాగ బంధువు?
నా భర్తకి కసిన్ అవుతుంది.
ఆమె ఇది చాలా ఏళ్ళు చేసిందా?
అవును, ఆమె ఒక్క పాప మీద 45 డాలర్లు సంపాయించేదని విన్నా.
ఆమె నీకు చెల్లించిందా?
లేదు. ఎవరికీ పాపలు వద్దు,
చాలామంది చిన్న పాపలను మార్కెట్ లో వదిలేయగా వాళ్ళు ఎండకు చనిపోయేవారు.
-నిజంగా? -క్రిములు వారి శవాలపై అంతా ఉండేవి.
మార్కెట్లో తీసుకునేవాళ్ళు వుండేవాళ్లు కాదని మీ అమ్మమ్మ నాకు చెప్పింది.
మిగతా శిశువుల్లాగే చనిపోయేలా ఆమెను నేను ఎలా వదలగలిగాను?
ఆ సమయంలో, ఆమె భవిష్యత్తు గురించి కూడా ఆలోచించలేదు,
కేవలం ఆమె బ్రతకడమే కావాలి అనుకున్నాను.
అధిక సంఖ్యలో వదిలేయబడిన శిశువులు,
చైనా మొత్తంలో అక్రమ రవాణాదారులకి అవకాశాలు కల్పించాయి.
మా గ్రామంలో వాళ్ళని మ్యాచ్ మేకర్స్ అనేవాళ్ళం
ఎందుకంటే వద్దనుకున్నా శిశువులను తీసుకెళ్లి వాళ్లకి నివాసం కల్పిస్తారు కనుక.
మా అత్తతో మ్యాచ్ మేకర్స్ గురించి మాట్లాడడం, ఒక దశాబ్దం క్రిందటి
నేషనల్ న్యూస్ కథ ఒకటి గుర్తుకు వచ్చింది, ఎందులో అయితే
శిశువులను అనాధశరణాలయాలకు అమ్మినందుకు అపరాధులు అయ్యారో.
ఆ సమయంలో, శిశువులను అలా అమ్మేయడం క్రూరం ఇంకా పైశాచికం అనిపించేది.
కానీ వాళ్ళ నేరం గురించి ప్రభుత్వం చెప్పేది అసలు నిజమా అని అనిపిస్తుంది.
షెన్జెన్, గువాంగ్డాంగ్
యూనెంగ్ డ్యూయాన్ అక్రమ రవాణా దారుడు
విరామ-మానవ అక్రమ రవాణా దారుడు డ్యూయాన్ యూనెంగ్ ను షెన్జెన్ లో కలిసాను.
డ్యూయాన్ నాలుగేళ్లు జైలులో గడిపి ఇప్పుడు కాపలాదారునిగా పనిచేస్తున్నాడు.
నేను అక్కడున్న ఆ రోజు, అతను సెలవులో ఉన్నాడు,
వ్యాపారం నిలిపేసిన ఒక కంపెనీలో గృహోపకరణాలు తరలిస్తూ.
చాలా సౌకర్యవంతమైన కుర్చీ!
నువ్వు, నీ కుటుంబం దేశంలోనే అతిపెద్ద అక్రమ రవాణాదారులా?
మేమే అతిపెద్ద అని చెప్పలేను కానీ,
బహుశా చాలా ఎక్కువ కాలం మేము అది నడిపాము.
అనాధశరణాలయాలకు ఎంత మంది శిశువులను తరలించావు?
లెక్క చెప్పాలంటే...
దాదాపు 10,000 మంది దాకా.
పది వేల మంది శిశువులా?
అవును... కేవలం ఒకరో, ఇద్దరో, లేక రెండు వేలో కాదు.
-పది వేల మందినా? -అవును, 10,000.
రైలు స్టేషన్ జాన్జియాంగ్, గువాంగ్డాంగ్
10,000 నాకు చాలా ఎక్కువ అనిపించింది,
కానీ అది ధృవీకరించను నాకు మార్గం లేదు.
అసలిది సరిగ్గా అతనెలా చేసేవాడో నాకు చూపించమన్నాను.
గువాంగ్డాంగ్ ప్రావిన్స్, ఎక్కడైతే శిశువులు ఉంటారో,
అక్కడి నుంచి ప్రతి రోజూ తాను రైలులో హునాన్ ప్రావిన్స్ కి వెళ్ళేవాడు,
ఎక్కడైతే అతను
అనాధశరణాలయాలకు శిశువులను అమ్మేవాడో.
ఈ రహదారిలో రోజూ రాత్రి నడిచేవాడిని
ఎవరైనా వదిలేయబడిన శిశువులు ఉన్నారో చూడడానికి.
ఉంటే, వాళ్ళని అనాధశరణాలయాలకు తీసుకొచ్చేవాడిని.
తెచ్చిన ప్రతీ శిశువుకి అనాధశరణాలయాలు నాకు 200 డాలర్లు ఇచ్చేవి.
వాళ్ళు శిశువులను అంతర్జాతీయ దత్తతుకి పెట్టేవాళ్లు.
ఆ విదేశాల దత్తతు డబ్బుతో, అక్రమ రవాణాదారులకి చెల్లించేవాళ్లు,
ఈ లావాదేవీల చక్రాన్ని శాశ్వతం చేస్తూ.
నువ్వు రవాణా చేసిన శిశువులు అందరూ గ్వాంగ్డాంగ్ ఇంకా హునాన్ నుంచేనా?
అవును.
ఈ ప్రావిన్స్ లలో చాలా మంది ఉండేవాళ్లా?
అవును.
నాకు 17 లేక 18 ఏళ్ళ వయసులో బైక్ పై ఊరు చుట్టూ తిరగడం గుర్తుంది...
శుభోదయం!
దారి పొడుగూతా నలుగురు లేక ఐదుగురు వదిలేయబడిన శిశువులు కనపడేవారు.
ఆ వయసులో శిశువులను అక్రమ రవాణా చేసేవాడివా?
లేదు, వాళ్ళు చనిపోవడం చూసేవాడిని.
ఆ సమయంలో, వాళ్ళని ఎక్కడికి తేవాలో నాకు తెలిసేది కాదు.
1992-1993 ఆ ప్రాంతంలో నేను వదిలివేయబడిన శిశువులను అనాధశరణాయలకు తేవడం ప్రారంభించా.
చైనా అనాథలను విదేశీయులు దత్తతు
తీసుకునేందుకు వీలుగా, అంతర్జాతీయ దత్తతు
కార్యక్రమంను 1992 సంవత్సరంలో చైనా అనుమతించింది.
అనాధశరణాయాలకు గిరాకీ ఎంతగా పెరిగిందంటే, డ్యూయాన్ కుటుంబం సాయం చూసుకోవాల్సొచ్చింది.
మాకు సాయం చేసేవారిలో చెత్తను సేకరించేవారు,
గ్యాస్ సిలిండర్ అందించే డ్రైవర్లు,
మోటార్ సైకిల్ టాక్సీ డ్రైవర్లు, ఇంకా బస్ డ్రైవర్లు కూడా ఉన్నారు.
వాళ్లంతా వారి ఉద్యోగరీత్యా ఊరంతా తిరగాల్సి వచ్చేది.
కనపడిన దగ్గరల్లా వదిలివేయబడిన శిశువులను తీసుకుని వచ్చేవాళ్ళు,
వీళ్ళందరూ సంఘంలోని అట్టడుగు స్థాయిలో ఉండేవారే.
వాళ్ళు ఆ శిశువుల గురించి బాధపడి, సాయం చేయాలని అనుకునేవారు.
మొదట్లో, మేము డబ్బు గురించి ఆ పని చేయలేదు.
మేము కేవలం ఆ శిశువులను రక్షించి,
వాళ్లకి తిండి, నీడ ఉండేలా సాయం చేయాలనుకునేవాళ్ళం.
మెలిన్ డ్యూయాన్ డ్యూయాన్ సోదరి
మేము అనాధశరణాలయాలు స్వచ్చంద సంస్థలు అనుకునేవాళ్లం.
ప్రభుత్వంచే నడపబడే అనాధశరణాలయాలు నేను శిశువులను తెచ్చేవాడిని.
వాళ్లు నాకు డబ్బులు ఇచ్చేవారు...
ముందు వాళ్ళపై కదా నేరారోపణ చేయాలి?
ఇదే మా తీర్పు.
నా చిన్న సోదరికి 10 ఏళ్ళు శిక్ష పడింది.
నా పెద్ద సోదరికి 15 ఏళ్ళు శిక్ష పడింది.
నాకు ఆరేళ్ళు.
ఒక చెత్త సేకరించే అతనికి ఐదు ఏళ్ళు,
ఒక శిశువును తీసుకొచ్చి మా సోదరికి ఇచ్చినందుకు.
నాకు 32 ఎల్లప్పుడు శిక్ష పడింది, 42 కు బయటకి వచ్చాను.
నేను లోపలి వెళ్ళినప్పుడు నా కొడుకుకి 5 ఏళ్ళు మాత్రమే.
నేను, నా కొడుకు పూర్తిగా వేరే తరహా
జీవితాలు గడిపాము, మా ఇద్దరికీ మాట్లాడుకునేందుకు
ఉమ్మడిగా ఏదీ లేనంతగా నేను ఖైదు లో గడిపాను.
ఒకవేళ ఏక-సంతాన విధానం అమలు చేయకుండా ఉండిఉంటే,
మాకు ఇదంతా జరిగేది కాదు.
ఈ విధానం శిశువుల ప్రాణాలు తీయడమే కాదు,
పెద్దవాళ్ళ బ్రతుకులు కూడా నాశనం చేసింది.
నీకు ఎప్పుడైనా నీ కూతురు లేని లోటు తెలిసిందా?
ఖచ్చితంగా, లోటు తెలియకపోవడం అసంభవం.
నాకు ఆమె బ్రతికుందో లేక చనిపోయిందో కూడా తెలియదు.
అక్రమ రవాణాదారులు మీతో ఏ సమాచారం పంచుకోలేదా?
లేదు, వాళ్ళు ఆ పని చేయరు.
శిశువులు పుట్టిన కుటుంబాల వారు, ఆ శిశువుల జాడ తెలుసుకోవాలని వాళ్ళు అనుకోరు...
మళ్ళీ భవిష్యత్తులో వారిని కలవాలి అనుకోరు.
ఇప్పటికి 30 ఏళ్ళు గడిచాయి,
కాలం ఎంత తొందరగా గడిచిపోతుంది!
వెనక్కి తిరిగి చూసుకుంటే,
ఈ విధానం అంటే మీకు ఇష్టంలేదా?
ఇష్టపడక పోవడానికి ఏముంది? విధానం అంటే విధానమే.
ఏమి లేదా?
నేను ఎటువంటి ద్వేషాన్ని ఉంచుకోను.
అది నా తలరాత.
కూతురిని కనినందుకు మీ తలరాత?
ఒకసారి ఒక జ్యోతిష్యుడు ఇది నా తలరాత అని చెప్పాడు.
తనకు వదిలేయబడిన కూతురు ఉందని మా అత్త నాకు చెప్పేదాకా,
నాకొక కసిన్ ఉందని నాకు తెలియదు.
ఇప్పుడు నేను ప్రశ్నల పుట్టగా ఉన్నాను.
ఆమె ఇప్పుడు ఎక్కడ ఉంది?
ఇంకా డ్యూయాన్ అనాదశరణాలయాలకు అమ్మేసిన పిల్లలు ఎక్కడ ఉన్నారు?
లేహి, యుటాహ్
అమెరికా లోని ఒక కుటుంబం 18 ఏళ్లుగా ఈ ప్రశ్నలకు సమాధానం చెప్పాలని చూస్తోంది.
బ్రియాన్ స్టూయ్ మరియు లాంగ్ లాన్ స్టూయ్ సహ-వ్యవస్థాపకులు, రీసెర్చ్ చైనా
ఈ పిల్లలు ఉచుయాన్ నుండి డ్యూయాన్ కుటుంబం
నుంచి అయినా లేదా, కుటుంబ నియంత్రణకు సంబంధం
లేకుండా అయినా వచ్చారని తెలిపే నమోదులు ఉన్నాయి.
అది... ఈ అనాధశరణాలయం అంతర్జాతీయంగా
దత్తతు తీసుకున్న వందల కొద్దీ పిల్లలలో, కొద్ది మంది
మాత్రమే సహేతుకంగా దొరికారు అనేది దిగ్భ్రమపరచే విషయం.
-మిగతావారంతా జనాలు తెచ్చినవారే. -తెలుసు.
లాంగ్ లాన్ మరియు ఆమె భర్త బ్రియాన్ రీసెర్చ్-చైనా ను సహస్థాపించారు,
ఏదైతే దత్తతు తీసుకోబడింది పిల్లలను వారు పుట్టిన కుటుంబాలతో
కలిపే సేవ డబ్బు తీసుకుని చేస్తుందో.
వారి సొంత పిల్లలతోనే వారి శోధన ప్రారంభమైంది.
నేను, నా భర్త చైనా లోని అనాధశరణాయల నుంచి ముగ్గురు
అమ్మాయిలను దత్తతు తీసుకున్నాం.
అంతర్జాతీయ కుటుంబాలలో చైనా నుంచి దత్తతు తీసుకోవడం పై ఎందుకంత సర్వజనీయత?
అసలు విషయం ఏమిటంటే, ఈ చైనా ప్రోగ్రాం, మొదటినుంచీ కూడా,
బాగా ఊహించతగినది.
చైనా కు ఎంత డబ్బు తీసుకువెళ్ళాలీ
అనేది నీకు ఆచరణాత్మకంగా చివరి పైసా వరకు తెలుస్తుంది.
ప్రతీ రోజూ నువ్వు ఎక్కడ ఉంటావ్ అనేది నీకు తెలుస్తుంది.
ఈ ఫారం పై నువ్వు సంతకం చేస్తావో నీకు తెలుసు.
ప్రతిదీ 100 శాతం ముందే తెలిసి ఉంటుంది.
చైనా నుంచి దత్తతు తీసుకోవటానికి సగటున ఎంత ఖర్చు?
సాధారణంగా 10,000 డాలర్ల నుంచి 20-25000
డాలర్ల వరకు, అనొచ్చు.
అలా మేము పరిశోధన చేసి, వివరణ పత్రం సమర్పించి
మెకినా ను 1998, ఏప్రిల్ 4వ తారీఖున దత్తతు తీసుకున్నాం.
అది నిజంగా, జీవితాన్ని మార్చేసే అనుభవం అని గట్టిగా చెప్పొచ్చు.
ఇంకా మేము అన్నాం, "అబ్బా, మనం మళ్ళీ అది అనుభవించాలి" అని.
ఇప్పుడు కెమెరా వైపు చూడండి. రెండు, మూడు, ఒకటి.
-అరే. -ఇక్కడ. ఒకటి, రెండు...
నా పెద్ద కూతురికి, ఆమె చిన్నప్పటి నుంచి జన్మనిచ్చిన
తల్లితండ్రుల్ని కలవాలని.
ఒకరోజు నా వద్దకు ఆమె పరిగెత్తుకు వచ్చి, ఇలా అడిగింది,
"అమ్మా, ఎందుకు నాన్న కన్నవారికి నేను అక్కర్లేదు? ఎందుకు? ఎందుకు?"
ఆ తరువాత ఆమె, ఆమె గదికి పరిగెత్తుతూ వెళ్లి మంచం కింద దాక్కుంది.
నేను ఆమె దగ్గరికి వెళ్లేసరికి, ఏడవడం ప్రారంభించింది.
ఓహ్, దేవుడా... ఆమెకి ఏమి జవాబు ఇవ్వాలో నాకు నిజంగా తెలియలేదు.
మెకినా జీవితం చాలా భాగం,
వాళ్ళ దగ్గరికి ఆమె ఎలా వచ్చిందో వాళ్ళు తెలుసు అనుకున్నారు.
2000 సంవత్సరంలో నేను చైనా గురించి పరిశోధన మొదలుపెట్టాను,
ఇంకా ఈ కొనుగొనే అతనిని ముఖాముఖి చేశాను.
మేము తెలుసుకోవాలన్న ఒక విషయం ఏంటంటే,
మెకినాను రోజులో ఏ సమయంలో ఆమె కనుకున్నదనేది?
ఇంకా ఆమె చెప్పిన ఆమె అనుభవం తాలూకు వివరాలు
నాకు పూర్తిగా సహేతుకమే అనిపించాయి.
పొద్దున్న, దాదాపు 8 గంటలకు.
ఆమె ఎలా ఉన్నింది? ఆమె చుట్టబడి ఉన్నిండా లేక పెట్టెలో ఉన్నిందా?
ఆమె ఒక పేపర్ పంజరంలో ఉన్నింది.
-దేనిలో? -ఒక పేపర్ పంజరంలో.
-కార్డ్బోర్డు పెట్టె లోనా? -కార్డ్బోర్డు పెట్టె. ఔను.
పదేళ్ల వరకు, ఆ కథ సరైనదే అని నేను నమ్మాను.
ఆఖరికి లాన్ అనింది, తెలుసా,
"బహుశా మనం వెనక్కి వెళ్లి ఇంకా
నేనే స్వయంగా ఆ కనుక్కునే వారిని కలిసి మాట్లాడాలి" అని.
అందుకే ఆమె తిరిగి వెళ్లి, నేను ముఖాముఖి చేసిన ఆమెను కనుక్కుని,
అప్పుడు ఆమె కొంత కలవరపడి, ఇలా అంది,
"మీరు అనాధశరణాలయం వారితో మాట్లాడారా?
మీ కూతురిని కనుక్కోవడంలో నాకెలాంటి సంబంధం లేదు.
దత్తతు కొరకు మా పేర్లు ఊరికినే పేపర్ పై పెట్టారు.
మాకు మీ కూతురు దొరకలేదు" అని.
ఇప్పుడు, లాన్ నాకు కాల్ చేసి ఆ విషయం చెప్పినపుడు, నేనెలా అంటే,
"వావ్, అది అద్భుతం."
ఎందుకంటే ఇప్పుడు నాకు తెలుసు నేను 2000 లో అక్కడికి వెళ్ళడానికి
ముందే ఆ కనుగొనే వారిని అనాధశరణాలయం ఇలా తయారు చేసి ఉంచిందని,
"అతనికి మంచి కథ చెప్పు. ఏదోకటి కల్పించు. అతనికి బాగా అనిపించేలా" అని.
పాశ్చాత్య కుటుంబాలు చైనాకి గాని వెళితే,
అత్యధిక కేసులలో ఇదే జరుగుతుంది,
ఇంకా వాళ్ళు ఇదే కథ ని మళ్ళీ మళ్ళీ చెపుతారు.
అది 2005 సంవత్సరం చివరిలో అయ్యుండాలి
నేను డ్యూయాన్ కుటుంబం అక్రమ రవాణా గురించి చదివి
కొన్ని అవకతవకలను గమనించింది.
నాకు కుతూహలం పెరిగి
డ్యూయాన్ ను కలిసి అసలు వాళ్ళు ఇదంతా ఎలా చేస్తారో తెలుసుకోవాలి అనుకున్నాను.
అది నేను ఎలా కనుక్కోలేకపోయాను?
2000 సంవత్సరంలో నేను డ్యూయాన్ ను మొదటిసారి కలిసాను.
అతను ఖైదు నుంచి విడుదల అవగానే.
లాంగ్ లాన్ తో మాట్లాడుతుండగా, నేను
ఆమె కనుక్కున్న దారిలోనే పయనిస్తున్నానని అర్ధమైంది.
ఇవన్నీ యు.ఎస్, కెనడా, స్పెయిన్ ల నుంచి...
ఇవన్నీ పిల్లల పేర్లా?
ఔను, ఇలా ఎంత మందో...
అయితే అనాధశరణాలయాల ముందు వాళ్ళకి పిల్లలు దొరికారు అని చెప్పడం, అది నిజమా?
నేను డ్యూయాన్ మరియు అతని కుటుంబాన్ని కలిసేదానికి
చాలా ఏళ్ళ ముందే ఆమె కలిసింది.
డ్యూయాన్ విచారణకు సంబంధించి అన్ని అధికార పత్రాల నాకన్నులు ఆమె వద్ద ఉన్నాయి.
ఆమె డ్యూయాన్ వాళ్ళ అమ్మని కూడా ముఖాముఖి చేసింది,
ఎవరైతే చాల ఏళ్ళ క్రితం చనిపోయారో.
వాళ్ళ కుటుంబంలో ఆమె అనాధశరణాలయాలకు శిశువులు అమ్మిన మొదటి వ్యక్తి.
మొట్టమొదటి సారి అనాధశరణాలయానికి శిశువుని మీరు తీసుకొచ్చినపుడు,
దాని డైరెక్టర్ మీతో ఏమన్నాడు?
అతను ఏమన్నాడంటే...
అతను మీకు ఎంత డబ్బు ఇచ్చాడు?
నేను కొంత కాలం ఆమెను చూసుకున్నాను కాబట్టి
115 డాలర్లు ఇస్తాను అన్నాడు.
ఆ పాపకు రెండు ఏళ్ళు వచ్చేవరకు మీరు చూసుకున్నారా?
ఆమెంతట ఆమె తినగలిగేది
కానీ ఆ ఆపైన నేను ఆమెను చూసుకోలేక పోయాను.
ఆమెను ఇచ్చివేయడం మీకు కష్టంగా ఉన్నిందా?
అది కష్టంగా ఉన్నింది.
నన్ను ఓదార్చడం కష్టమైపోయింది, అనాధశరణాలయంలో ఒకటే ఏడ్చేసాను.
అనాధశరణాలయం డైరెక్టర్ నన్ను అడిగాడు, "ఆమె మీ కూతురా?"
నేను అన్నాను, "లేదు, ఆమె నాకు దొరికింది."
"మీకు ఆమె దొరికిందా? ఆమె సొంత కుటుంబం ఆమెను వద్దనుకుంది.
అసలు మీరెందుకు ఏడుస్తున్నారు?"
ఆయన నన్ను తిట్టి, ఇలా అన్నాడు,
"ఏడవడం ఆపండి. ఆమె ఇక్కడే బావుంటుంది."
"ఆమె జీవితం మీ జీవితం కన్నా బావుంటుంది."
"వదిలేయబడిన శిశువులు మరింత మంది దొరికితే, ఇక్కడికే తీసుకు రండి."
కనుక, అధికారికంగా కాక పోయినా,
డాక్టర్ లు, మంత్రసాని లు,పెంపుడు కుటుంబాలను
చేర్చుకుని ఒక వలయం సృష్టిస్తుంది.
తెలుసా? శిశువులను దొరకబట్టి
అనాధశరణాలయంకు తీసుకొచ్చే ఎవరైనా సరే.
ఆ పిల్లలు అనాధశరణాలయానికి వస్తే, అప్పుడు, తప్పకుండా వాళ్ళు...
అప్పుడు అనాధశరణాలయం వాళ్ళ గురించిన సమాచారం కొంత కల్పిస్తుంది,
ఎలాగంటే, "ఓహ్, ఆ, ఈ రోజు మూడవ మధ్యస్థ బడి తీసుకుందాం."
తెలుసా, వాళ్ళు దత్తతు తీసుకున్న కుటుంబానికి ఏం చెప్తారంటే,
"మీ పాప మూడవ మధ్యస్థ బడిలో దొరికింది."
కానీ, నిజానికి, వాళ్ళు అసలు ఎక్కడా దొరకలేదు.
అనాధశరణాలయాలు ఏమి చేస్తాయంటే, వాళ్ళు స్థానిక పోలీస్ స్టేషన్ తో
ఒక ఒప్పందం కుదుర్చుకుంటారు,
"సరే, మేము ఈ శిశువు దొరికిన నివేదికలు తీసుకొస్తాం,
మీరు దాని పై స్టాంప్ వేసి సంతకం పెట్టండి,
మేము ప్రతి దానికీ 50 యువాన్ లో లేదా మరేదో ఇస్తాము.
దొరికినట్లు ప్రకటనలు వార్తాపత్రికలలో ప్రచురిస్తారు, ఏవైతే ఎవరూ చదవనివో.
తెలుసా, ప్రాధమికంగా, అది కేవలం ఒక ఫోటో, శిశువుని గూర్చిన కొంత సమాచారంతో,
శిశువు లింగం, వారి ఆరోగ్య పరిస్థితి,
శిశువు ఎక్కడ దొరికింది అనేది,
వయసు ఎంత అనేది, పుట్టిన తేదీలు, ఇంకా అలా ఏవో.
ఆపైన, దొరికిన ప్రకటన క్రింది భాగంలో ఇలా ఉంటుంది,
"శిశువు సొంత కుటుంబానికి 60 రోజుల సమయం ఉంటుంది శిశువును
తీసుకెళ్లను, లేదంటే శిశువు దత్తతకు అప్పచెప్పబడుతుంది."
ఈ దొరికిన ప్రకటనలు వార్తాపత్రికలలో చూసి,
ప్రతి శిశువు కథ గురించి ఆలోచించే దానిని.
వాళ్ళు అనాధలు కాకపోతే,
నా సొంత కసిన్ లాగే మ్యాచ్ మేకర్స్ కే ఇవ్వబడ్డారా?
చాలా మంది కవలల జంటలు దొరికారు.
వాళ్లలో చాలా మంది విడతీయబడి ఉంటారు...
ఇంకా వాళ్ళకి ఈ ప్రపంచంలో కవల తోబుట్టువు ఉందని కూడా తెలియదు.
1992 నుంచి ఇప్పటి వరకు, కనీసం 1,30,000 మంది చైనా శిశువులు,
విదేశీ కుటుంబాలచే దత్తతు తీసుకోబడినారు.
అందరి పిల్లల నుంచి సమాచారాన్ని సేకరించి,
సమీకరించి చూస్తే,
మనకి ఒక క్రమత కనపడుతుంది.
దత్తతు తీసుకున్న కుటుంబాలకి పిల్లలు దొరికిన స్థలం ఇదేనని
అనాధశరణాలయం చెపుతుంది.
ఇంకా చూస్తున్నట్లు, అనాధశరణాలయం ద్వారం,
పౌర వ్యవహారాలు, అనాధశరణాలయం, పౌర వ్యవహారాలు, అనాధశరణాలయం.
వాళ్ళు సమాచారం కల్పిస్తున్నారనేది, స్పష్టమౌతోందిగా,
ఎందుకంటే వాళ్ళు అవే ప్రదేశాలను పదే పదే వాడుతున్నారు కనుక.
ఈ వంచన ఇంకా అవినీతి అనేది దేశవ్యాప్తంగా ఉందని తెలుసుకున్నాను.
ఈ క్రింది నగరాలు శిశువుల అక్రమ రవాణాలో
ఖచ్చితంగా ఉన్నాయి:
చాంగ్జౌ నగరం
చాంగోజౌ నగరం
డియాన్జాంగ్ వాన్జే
లువోయాంగ్ జీపింగ్
జాన్జియాంగ్ మోవనన్ నగరం
నిర్దిష్టాన్ని మించి పిల్లలు ఉంటే, కుటుంబ నియంత్రణ
అనేది పరిగణించబడేది,
మరియు వాళ్ళు నీ ఇంటిని కూలగొడతారు,
లేదంటే పందిని తీసుకెళతారు లేదా, ఏదోకటి చేస్తారు.
ఒక్కసారి అంతర్జాతీయ దత్తతు కార్యక్రమంలో అనాధశరణాలయం చేరాక,
అది మారిపోయింది,
ఇంకా అలా వాళ్లకి ఇందులో పరస్పర లాభం పొందే పరిస్థితి కనపడింది
ఎలాగంటే, నమోదు కాని శిశువును కుటుంబ నియంత్రణ వాళ్ళు తీసుకుని వెళ్లి,
అనాధశరణాలయంలో అప్పచెపుతారు,
అనాధశరణాలయం వాళ్ళు కుటుంబనియంత్రణ వాళ్ళని బహుకరిస్తారు,
ఆపై అంతర్జాతీయంగా ఆ శిశువును దత్తతు ఇచ్చేయవచ్చు.
నాకు 26 ఏళ్ళు వచ్చేవరకు నేను చైనాలో ఉన్నిన్నాను,
కానీ ఎప్పుడు కూడా ఏక-సంతాన విధానం అమలులో ఉన్నప్పుడు,
ప్రభుత్వ అధికారులు శిశువులను స్వాధీన పరుచుకున్నట్లు వినలేదు.
నేను చైనాలో ఉంటున్నప్పుడే, కొన్నేళ్ల క్రితమే ఈ కథ బహిర్గతమైందని
బ్రియాన్ చెప్పడంతో నిశ్చేస్టురాలైనాను.
ఇది నేనే, అప్పట్లో.
నా జీవితమంతా,
ప్రభుత్వాన్ని మరియు పార్టీని ప్రేమించడమంటే
దేశాన్ని ప్రేమించడమే అని నేర్పించబడింది.
ఇప్పుడు, నా జీవితంలోని ఈ ఘడియలో వెనక్కి తిరిగి చూసుకుంటే,
నా అజ్ఞానం మీద నాకే ఆశ్చర్యం వేస్తుంది.
అది అంత విస్తృతంగా ఉంటే అంత తక్కువగా తెలిసిన విషయం ఎలా అయిందనుకుంటున్నావు?
ఆ కథను అణచివేయను చైనా ప్రభుత్వం చాలా
ప్రాబల్యం ఉపయోగించింది.
వార్తాపత్రికలను, విలేఖరులను బెదిరించింది.
ఒక విలేఖరి, అలాంటి విషయం వల్ల, చివరికి దేశం
విడిచిపెట్టాల్సి వచ్చింది, తెలుసా.
దేశబహిష్కృతుడై హాంగ్ కాంగ్ లో ఉన్న విలేఖరికి నేను ఈ-మెయిల్ చేసి,
అతనిని కలవొచ్చా అని అడిగాను.
అతను ఒప్పుకున్నాడు, కానీ హోటల్ లో కలవడానికి,
ఎందుకంటే అతనికి తన చిరునామా చెప్పడం ఇష్టం లేదు.
ఆ నివేదిక వచ్చిన వెంటనే, నన్ను తొలగించారు.
ఈ విషయం పై తదుపరి ఎటువంటి నివేదికలు రావడాన్ని ప్రభుత్వం నిలిపివేసింది.
జియోమింగ్ ప్యాంగ్ విలేఖరి
ప్యాంగ్ వద్ద విపులమైన సాక్ష్యాలు వున్నాయి.
అతను, అతని సహోద్యోగి 2010లో హునాన్ ప్రావిన్స్ కు కెమెరాలు తీసుకెళ్లారు.
లోన్ఘుయ్, షావోయాంగ్, హునాన్ ప్రావిన్స్
లోన్ఘుయ్ కౌంటీ లోని ప్రజలను ప్రభుత్వం లక్ష్యంగా చేసుకుంది,
ఏదైతే చైనాలోకే పేద ప్రదేశాలలో ఒకటో.
జౌ, ఇంటికి చేరావా?
జౌ
నీ మనవరాలిని తీసుకెళ్ళిపోయినప్పుడు ఆమె వయసెంత?
మూడున్నర నెలలు.
వాళ్ళు ఎలా ఆమెను తీసుకెళ్లిపోయారు?
నేను ఆమెను ఈ పాత ఇంట్లో దాచి ఉంచాను.
ఎనిమిది, తొమ్మిది మంది వచ్చి ఆమెను లాక్కెళ్లిపోయారు.
వాళ్ళు పాపని తీసుకెళ్ళాక, నిన్ను జరిమానా కట్టమన్నారా?
ఔను. కానీ మా వద్ద సరిపడా డబ్బు లేదు అప్పుడు.
జరిమానా ఎంత?
రెండు వేల డాలర్లు.
వాళ్ళు నిన్నే అడిగారా లేక వేరెవర్ని అయినా అడిగారా?
నన్నే అడిగారు.
నిన్ను ఎవరు అడిగారు?
కుటుంబ నియంత్రణ అధికారులలో ఒకరు.
ఎవరనేది నాకు గుర్తులేదు.
ఒక కుటుంబ నియంత్రణ అధికారా?
అవును.
యాంగ్
ఇక్కడే మేము దాచిపెట్టింది.
ఇక్కడ దాచిపెట్టావా?
ఔను, ఈ పందులదొడ్డిలో దాచిపెట్టాం.
వాళ్ళు మమ్మల్ని 1,500 డాలర్లు కట్టమన్నారు.
పదిహేను వందలా?
ప్రభుత్వానికి డబ్బు అవసరం ఉన్నింది
కనుక సేకరించను వాళ్ళు ఒక పథకంతో ముందుకు వచ్చారు. సాంఘిక నిర్వహణ రుసుము.
కుటుంబ నియంత్రణ కార్యాలయం,
పౌర వ్యవహారాల శాఖ, పోలీసు విభాగం మరియు న్యాయస్థానం.
చాలా ప్రభుత్వ సంస్థలు కలిసి పనిచేసాయి ఆ రుసుమును సేకరించను.
చూడు! గోడపై వాళ్ళు వ్రాసిన నినాదం ఇదే.
"ఎవరైతే ఏక-సంతాన విధానం అతిక్రమిస్తారో, వారు వారి ఆస్తులు కోల్పోతారు."
ఇది నేను 2011 లో చిత్రీకరించాను...
అప్పటికి ఇంకా ఇలాంటి చిహ్నాలు ఉన్నిన్నాయి.
పెరిగే వయసులో, ఇలాంటివి నేను అంతటా చూసేదానిని.
గర్భం దాల్చవద్దు లేదా అనుమతి లేకుండా కనవద్దు.
ఒకటికన్నా ఎక్కువ సంతానం ఉన్నవాళ్ళ గురించి తెలియచేసి 120 డాలర్లు బహుమతి పొందండి.
వంధ్యీకరణకు ఒప్పుకొని వారిని కనపడితే ఖైదు చేయబడతారు.
ఒకరు వంధ్యీకరణకు ఒప్పుకోనిచో, వారి కుటుంబం అంతా బాధపడతారు.
రహస్య గర్భధారణలు మరియు జననాలపై నిశ్చయంగా పంజా విసరండి.
మీరు కొంత కాలం దాచిపెట్టవచ్చు, కానీ ఎప్పటికీ కాదు.
బలవంతంగా, గర్భస్రావం చేయించుకోండి - కనవద్దు!
ఒకరి కన్నా ఎక్కువ కనడం కన్నా, నది అంత రక్తం చిందించడమే మేలు.
షావోయాంగ్ లో ఎంత మంది శిశువులు అపహరింపబడ్డారు?
20 వరకు అని నా వద్ద ఖచ్చితమైన ఆధారాలు ఉన్నాయి...
కానీ అది మంచు కొండపై మంచు తునక మటుకే.
జెంగ్ షువాంగ్జీ, నీ వయసు ఎంత?
పది సంవత్సరాలు.
ఆమెను నేను కలిసినప్పుడు, 10 ఏళ్ళే.
తరువాత అతను జెంగ్ షువాంగ్జీ ఫుటేజ్ ఏదో చూపించాడు.
షువాంగ్జీ జెంగ్ వయసు 10
కుటుంబం నుంచి దూరం చేయబడిన కవల సోదరి జెంగ్ కు ఉందని అతను నాకు చెప్పాడు.
ఏక-సంతాన విధానాన్ని అతిక్రమించినందుకు, పెద్ద కవల సోదరిని వాళ్ళు తీసుకెళ్ళిపోయి
ఆమెను ఒక అనాధశరణాలయంలో ఉంచారు.
జరిమానా చెల్లించి ఆమెను తీసుకెళ్లమని కుటుంబానికి తెలిపారు.
జరిమానా గురించి వాళ్లేమని చెప్పారు?
మొదట 500 డాలర్లు కట్టమన్నారు.
తరువాత ఆ పక్క రోజే 800 డాలర్లు అయ్యింది, ఆ పైన 1500 డాలర్లు అయింది.
గడిచే ప్రతి రోజు తో జరిమానా పెరిగింది.
ఆపైన ఆమెను ఒక అమెరికా కుటుంబం దత్తతు తీసుకుంది.
ఆ అమెరికా కుటుంబం కూడా ఇందులో బలి అయ్యింది
ఎందుకంటే ఆనాధలు కాకపోయినప్పటికీ,
ఆ శిశువులు అనాధలని,
ప్రభుత్వ అనాధశరణాలయం చెప్పింది.
హాంగ్ కాంగ్ లో, ప్యాంగ్ ది ఆర్ఫన్స్ ఆఫ్ షావో
అనే ఒక పుస్తకం రచించాడు.
ముఖచిత్రంగా ఆ కవల పాపను పెట్టాడు.
అది చాలా ప్రచురితం కాలేక పోయింది.
ఒక యు.ఎస్ లాభాపేక్ష లేని సంస్థ
సహాయంతో ఆంగ్లంలో మటుకు ప్రచురితం అయింది.
2011 లో ప్యాంగ్ నివేదిక ప్రచురితం అయినప్పటి నుంచి,
షావోయాంగ్ లోని కుటుంబాల పరిస్థితి ప్రాధమికంగా అలానే ఉంది.
భాద్యులైన వారిపట్ల జవాబుదారీతనమే లేదు.
మీ కవల పాపను కనుక్కోవడానికి నేను ఇక్కడ ఉన్నాను.
-ఈమె చిన్న కవల పాప నా? -అవును.
ఆమె బాగా ఎదిగి పోయింది.
ఆమెకి ఇప్పుడు 16 ఏళ్ళు.
ఇంగ్లీష్.
ఈ-ఎన్-జి-ఎల్-ఐ-ఎస్-ఎచ్.
షువాంగ్జి జెంగ్ వయసు 16
హిస్టరీ. ఎచ్-ఐ-ఎస్-టి-ఓ-ఆర్-వై.
యూ.ఎస్. లో ఉంటున్న ఒక సరూప కవల సోదరి నాకు
ఉందని మా నాన్న చెప్పాడు.
ఆమెను తీసుకువెళ్లిపోయినప్పుడు, ఆమె అప్పుడు నడవడం ప్రారంభించిందట.
ఆమెను దత్తతు తీసుకున్న తల్లితండ్రులు ఆమెను బాగా చూసుకుంటారా అని అనుకుంటూ ఉంటా.
యు.ఎస్. అభివృద్ధి చెందిన దేశం, ఔనా?
అల్పాహారానికి ఆమె బహుశా రొట్టె ఇంకా పాలు తీసుకుంటుందేమో.
అక్కడ ఆమె జీవితం చాలా బాగుండి ఉండాలి.
ఒక రోజు ఆమె తిరిగి వచ్చి మా కుటుంబంతో
కలిసి పోతుందని ఆశిస్తున్నాను.
మేము వసంతం లో చైనా నూతన సంవత్సరం కలిపి జరుపుకుని,
శరదృతువులో నదిలో కలిసి చేపలు పట్టి,
చలికాలంలో మంచుముద్దలతో కొట్లాడుకుంటాం.
మేము ఒకలాంటి బట్టలు వేసుకుంటాం, ఒకేలా కేశాలంకరణ చేసుకుంటాం,
బడికి కలిసి వెళతాం, కలిసి తింటాం...
ఇంకా కలిసి ఇంటికి తిరిగి వస్తాం.
లాన్ కు నా తప్పిపోయిన కసిన్ మరియు మా అత్తయ్యల కథ చెప్పాను.
ఆమె సహాయం చేయగలదని ఆమె చెప్పింది.
మీ కూతురిని తీసుకెళ్ళిపోయినప్పుడు ఆమె వయసు ఎంత?
ఇరవై రోజులు.
మేము కేవలం 20 రోజులు కలిసి ఉన్నప్పటికీ,
ఆమెతో బాగా బంధం ఏర్పడింది, అలాగే ఆమెను వదిలేయాల్సి వచ్చినపుడు ఛిద్రమై పోయాను.
నేను మీ డిఎన్ఏ నమూనా తీసుకుంటాను
విదేశాల్లో దీనికి సరిపోయేది ఉందో లేదో సరిచూడను.
ఆమె వయసును బట్టి, చాలానే అవకాశం ఉంది...
నీవు కనుక్కొన్న దత్తతు తీసుకొనబడిన వారి వయసు ఎంత?
కనుకొనబడిన దత్తతు తీసుకొనబడిన వారిలో,
పెద్దామె 1988 పుట్టింది.
నా ఆమె 1989 లో పుట్టింది.
అప్పట్లో ఏక-సంతాన విధానం చాలా పకడ్బందీగా ఉన్నింది.
ముందు మీ డిఎన్ఏ నమూనా తీసుకోనివ్వండి.
మీ ఎంగిలి ఈ స్థాయి కి చేరేవరకు ఇందులో ఉమ్మండి.
నీవు ఆమెను కనుగొన గలిగితే చాలా రుణపడి ఉంటాను.
మీరు ఆమెకి కృతజ్ఞతలు చెప్పాలి.
మా అత్తయ్యని కలిసాక,
లాన్ చైనా అంతా పర్యటించింది,
కుటుంబాల నుంచి డిఎన్ఏ సేకరిస్తూ,
విదేశాల్లో వాటికి సరిపోయేవి పరీక్షించను.
నాకు అనుభవమైనది ఒకటి ఏంటంటే, విధానం గురించి మాట్లాడిన ప్రతి ఒక్కరూ
ఒకటే విషయాలు చెప్పడం.
ఏక-సంతాన విధానం చాలా కఠినం.
-ఆ విధానం విపరీతంగా కఠినమైనది. -ఆ విధానం చాలా కఠినమైనది.
ఏక-సంతాన విధానం నమ్మలేనంతగా కఠినం, ఆ రోజుల్లో.
-మాకు వేరే దారి లేదు. -నాకు వేరే మార్గం లేదు.
మాకు నిజంగా వేరే మార్గం లేదు.
అప్పట్లో, నిజంగా మేము చేయగలిగింది ఏమీ లేదు.
అదే జవాబు మళ్ళీ మళ్ళీ విన్నాను,
"నాకు వేరే దారి లేదు,"
చైనాలోని ఏ భూభాగంలో ఏక-సంతాన విధానం వారిని ఎలా ప్రభావితం చేసిందని
ఎవరిని అడిగినా, అందరూ ఒకటే విషయం
చెప్తారని నాకు అర్ధమైంది.
నాకు నిజంగా వేరే మార్గం లేకుండా ఉన్నింది.
నాకు ఏ దారి ఉంది?
నాకు నా సొంత కుటుంబం పై కూడా చాలా కోపం ఉన్నింది,
చెప్పడానికీ, చేయడానికీ, ఏమీ లేకపోయిందని.
అందరికీ ఒకే రకమైన పంచుకోబడిన నిస్సహాయతా భావం ఉన్నింది.
నీ జీవితం అంతా, ప్రతి పెద్ద నిర్ణయం తీసుకొనబడితే,
పర్యావసనాల గురించి భాద్యత
తీసుకోవడం కష్టం అనేది, నాకు గుర్తుకు తెచ్చింది.
లాంగ్ లాన్ మరియు బ్రియాన్, ఆమె చైనా నుంచి తీసుకొచ్చిన డిఎన్ఏ
నమూనాలను పరీక్షించడం ప్రారంభించారు.
వాళ్ళు నా కసిన్ ను కనుక్కోలేదు, కానీ ఒక మ్యాచ్ ను కనుగొన్నారు:
చైనా లోని ఒక కుటుంబం డిఎన్ఏ తో సరితూగే యునైటెడ్ స్టేట్స్ లోని ఒక అమ్మాయి.
మా వద్ద ఉన్న డిఎన్ఏ జాబితా ఇదే.
అదంతా జెనిసిస్ డేటాబేస్ లోని జిఈడిమ్యాచ్ లోనికి వస్తుంది.
మరి అది... అది ఒక ఉచిత డేటాబేస్ ఏదైతే
డేటాబేస్ లో ఉండే డిఎన్ఏ తో
మన వద్ద ఉన్న డిఎన్ఏ ని పోల్చను వీలు కల్పిస్తుందో.
నేను వాటిని చూస్తున్నాను, లాన్ ఏదో పని చేస్తోంది, నేను వాటిని చూస్తున్నాను.
నేను ప్రతి సరితూగే దానినీ పరీక్షిస్తా, ఏవైనా దగ్గరిగా సరిపోతాయేమో చూడను,
మాకు అలా ఒక జన్మనిచ్చిన కుటుంబం తగిలింది, ఏదైతే ఒక అమ్మాయికి సరిపోయిందో.
నేను వెంటనే దత్తతు తీసుకోబడిన వారిని కలిసే ప్రయత్నం చేశాను,
ఆమెకు ఒక ఈ-మెయిల్ పంపాను, తెలుసా, ఆమెకు ఇంకా
ఏమన్నా అధిక సమాచారం కావాలంటే మాకు వ్రాయమని తెలుపను.
అప్పుడు ఆమె తిరిగి వ్రాసింది, ఇలా అని, "నన్ను చేరినందుకు ధన్యవాదాలు.
ఈ క్షణంలో, నాకు జన్మనిచ్చిన కుటుంబం గురించి సమాచారం అక్కరలేదు.
అది తెలుసుకోవడంలో నాకు ఎటువంటి ఆసక్తి లేదు."
వాళ్ళ కూతురిని కనుక్కున్నట్లు నువ్వు ఈ కుటుంబానికి తెలిపావా?
తెలుపలేదు, ఆ అమ్మాయి, దత్తతు తీసుకోబడిన అమ్మాయి జవాబు గురించి ఆలోచిస్తున్నా...
ఇది ఆమెకు చెప్పడం నాకు కష్టంగా ఉంది, తెలుసా, ఈ వార్త,
వారి కూతురికి వారి గురించి తెలుసుకోవడంలో
కూడా ఆసక్తి లేదనేది, లేదా
ఏ సమాచారం అవసరం లేదనేది, వాళ్లకి ఎంత
నిరుత్సాహకారంగా ఉంటుందో అనేది ఊహించగలను, తెలుసా?
దత్తతు తీసుకోబడినవారు వారికి జన్మనిచ్చిన
కుటుంబాల గురించి తెలుసుకోవాలి అనుకోకపోవడం మామూలే అని లాన్ నాకు చెప్పింది.
వీరిలో,అపహరించబడి ప్రభుత్వం ద్వారా అనాధశరణాలయాలకు
పంపబడిన, హునాన్ కు చెందిన పిల్లలు కూడా ఉన్నారు.
జావాబే లేదు. ఇది చాలా నిరుత్సాహకరం.
ఈ పరిస్థితిని కొందరు దత్తుచేసికొనిన యు.ఎస్. తల్లితండ్రులతో పంచుకున్నాను,
వారు నిర్ఘాంత పోయారు.
ఒకే సార్ వారు దానిని జీర్ణించుకోలేక పోయారు...
ఇంకా దానిని తిరస్కరించారు.
వారి కూతురిని దత్తతు తీసుకోవడం, ఆమెను, ఆమెకు జన్మనిచ్చిన
కుటుంబం నుంచి అపహరింపబడేలా చేసింది అన్నట్లు భావించారు.
వారి కూతురిని బలవంతంగా
తిరిగి చైనా పంపుతారేమో అని బెంగ కూడా పెట్టుకున్నారు.
ఆమెను కోల్పోతారేమోనని వారు భయపడ్డారు.
కనుక వారు మాతో సంపర్కాన్ని వెంటనే వదులుకున్నారు.
రాత్రికి రాత్రే నేను అంతా మార్చలేనని నాకు తెలుసు,
కానీ నా కృషి ముందు ముందు ఫలితం ఇస్తుందని ఆశిస్తున్నాను.
బహుశా ఇంకో 10 లేదా 20 ఏళ్లలో...
ఒక రోజు, కూతురు ఎదిగినపుడు
పరిస్థితిని అర్ధం చేసుకుని, ఆమె...
ఓకే.
ఆమె తనకు జన్మనిచ్చిన తల్లితండ్రులను కలవాలని అనుకుంటుంది.
షాంఘై 692 కిమీ
యుటహ్ వదిలేశాక,
నా కొడుకుతో చైనా కు మరొక పర్యటన చేయాలని నిర్ణయించుకున్నాను.
ఆ కవల అమ్మాయి, ఎవరి సోదరి అయితే అమెరికాలో ఉందో, ఆమెను చూడాలనుకున్నాను.
హాంగ్ కాంగ్ లో ఉండే విలేఖరి వ్రాసిన పుస్తకం తెచ్చుకున్నాను.
జెంగ్ మరియు తన కవల సోదరికి డిఎన్ఏ సరి పోలనప్పటికీ,
ఆమె కథ ఇప్పటికే జనాలకి తెలుసు.
ఒక అమెరికన్ విలేఖరి తన కవల సోదరిని యునైటెడ్ స్టేట్స్ లో కనుగొనింది.
నన్ను నేను పుస్తకం ముఖచిత్రంగా చూడాలని అనుకోలేదు...
నీ యవ్వనంలో ఈ విలేఖరిని కలిసిన జ్ఞాపకం ఏమన్నా ఉందా నీకు?
లేదు, నాకప్పుడు 10 ఏళ్ళే.
నీ పేరేంటి?
జెంగ్ షువాంగ్జి.
-నీ సోదరి లేని లోటు తెలుస్తుందా? -అవును.
-నీకు ఆమెను కలవాలని ఉందా? -అవును.
ఏక-సంతాన విధానం నిజంగా...
అది విషయాలు చాలా దూరం తీసుకెళ్లాయి.
చాలా మంది శిశువులు వేరు చేయబడ్డారు.
ఏమి జరుగుతుందో చిన్నప్పుడు తెలిసేది కాదు,
కానీ ప్రతీ శిశువు వారి తల్లితండ్రుల రక్త మాంసాలే
ఇంకా ఎవరూ వారి తల్లితండ్రుల నుంచి వేరు కావడానికి తగరు.
అమెరికన్ కుటుంబం ముఖాముఖి ఇష్టపడనప్పటికీ,
జెంగ్ మరియు ఆమె కవల సోదరి సోషల్ మీడియా ద్వారా సంపర్కించుకున్నారు.
మేము ఇద్దరం చూడడానికి ఒకేలా ఉంటామని మా నాన్న చెప్పారు,
కానీ మరీ అంత ఒకేలా ఉన్నామని నేను అనుకోను.
చూడండి, ఈ ఫొటోలో ఆమె కళ్ళని...
నేను మధ్యలో పాపిడి తీస్తే, బహుశా మేము ఇద్దరం ఒకేలా ఉండొచ్చు.
ఆమెకు చైనా కి రావటంలో ఆసక్తి ఉందా అని ఆమెను అడిగావా?
లేదు, నేను ఆమెను అలా అడగడం సరి అని నాకనిపించలేదు.
ఎందుకు?
ఎందుకంటే ఆమె సమయం ఆమెకి ఇవ్వాలి అనుకున్నా,
దాని గురించి ఆలోచించి ఆమె నిర్ణయం తీసుకోను.
-ఆమె మీ తల్లితండ్రులతో మాట్లాడిందా? -లేదు.
ఆమె అసలైన నేపథ్యం తెలుసుకున్నాక ఆమెకి ఎలా అనిపించిందో నీకు తెలుసా?
నువ్వు ఈ విషయాలు ఎప్పుడూ మాట్లాడవా? నీకు ఆత్రుత లేదా?
నేను ఆమెను ఎప్పుడూ ఈ ప్రశ్నలు అడగలేదు...
ఆమెపై ఒత్తిడి తేవాలి అని అనుకోలేదు,
ఆమెకు కావాల్సిన సమయం ఆమె తీసుకోవాలి అని అనుకున్నాను.
ఆమె ఎక్కడ ఉందో నీకు తెలుసా?
-యు.ఎస్ లో. -యు.ఎస్ లో ఎక్కడో తెలుసా?
నాకు తెలియదు.
ఎందుకో తెలియదు, నేను ఆమెను అడగలేకపోయాను.
దేని గురించి నీకు భయం?
ఈ రోజు నాతో ఈ ప్రశ్నలు ప్రస్తావించావు కనుక, ఆమెతో వాటి గురించి మాట్లాడుతాను.
ఇలాంటి విషయాలు మిత్రులు మాట్లాడుకుంటారు అని అనుకోవట్లేదా?
ఈ ప్రశ్నలు అడగాలంటే నీకు భయమని చెప్పావు,
ఏంటి నీ ఆందోళనలు?
ఆమె చికాకు పడి నిన్ను మొత్తానికే వద్దనుకుంటుంది అని అనుకుంటున్నావా?
చాలా ఏళ్ళ క్రితం, నాకు తమ్ముడు ఉన్నందుకు ఇబ్బందిగా అనిపించేది.
కానీ ఇప్పుడు తోటే ఎదగడానికి ఒకరున్నందుకు అదృష్టంగా భావిస్తున్నాను.
నాకు ఉన్నట్లే నా కొడుకుకి ఒక తోబుట్టువు ఉండాలని అనుకుంటున్నాను,
కానీ అది నా సొంత నిర్ణయం అవ్వాలని అనుకుంటున్నాను.
ప్రభుత్వమే స్త్రీలకు బలవంతంగా గర్భస్రావం చేసే
ఒక దేశం నుండి, గర్భస్రావాలను నిరోధించే ప్రభుత్వం
గల దేశానికి వెళ్ళానన్న వక్రోక్తిలో ఉండిపోయాను.
పైపైనే చూస్తే, అవి వ్యతిరేకంగా అనిపించొచ్చు, కానీ రెండు
దేశాలు స్త్రీలు వారి శరీరంపై వారికే ఉండాల్సిన నియంత్రణ తీసేసుకుంటున్నాయి.
ఏక-సంతాన విధానం 35 ఏళ్ళు అమలులో ఉన్నింది.
ఇప్పుడు ముసలివాళ్ళకి పని చేయను, శ్రద్ద తీసుకోను తగినంత
మంది కుర్రవాళ్లు లేరు చైనాలో.
అందుకే, చైనా ఒక క్రొత్త కుటుంబ నియంత్రణ విధానం ప్రవేశ పెడుతోంది.
జాతీయ విధానం నిజంగా గొప్పది.
ప్రతీ కుటుంబంకి ఇద్దరు వరకూ పిల్లలు ఉండొచ్చు.
ఒకరు మరీ తక్కువ, ఇద్దరు ముద్దు.
కుర్రవాళ్ళకి తోబుట్టువులు ఉంటారు, ముసలివాళ్ళకి శ్రద్ధ దొరుకుతుంది.
మా వూరు మొత్తం పెయింట్ చేయబడిన సంజ్ఞలు మార్చబడ్డాయి.
ఏక-సంతాన విధానం యొక్క ప్రతీ జాడ తుడిపివేయబడుతుంది.
ఇద్దరు పిల్లలు ఉండడం గొప్ప విషయం
వలస పక్షుల్లాగా వాళ్లు ప్రతీ ఏడు ఇంటికి వస్తారు
కానీ విధానం నిజంగా ఏంటి అనే జ్ఞాపకం
అనుభవించిన ప్రజల మనస్సులో ఉండిపోతుంది.
ఏక-సంతాన విధానం జ్ఞాపకాలు సమసిపోతే,
మిగిలి ఉండేది ప్రచారం మాత్రమే.
ఎంత గొప్ప జాతీయ విధానం.
కుటుంబానికి ఇద్దరు పిల్లలు అనుమతించబడ్డారు!
కుర్రవాళ్ళకి తోబుట్టువు, ముసలివాళ్ళకి శ్రద్ద.
గొప్పగా అనిపిస్తోంది, గర్వంతో ఉప్పొంగుతున్నాం!
ఈ చిత్రం కొరకు పని చేసిన వారందరూ
ఏక-సంతాన విధానంలో పుట్టినవారు.
ఈ చిత్రం ఈ తరానికి, భవిష్యత్తు తరాలకి అంకితం.